****

**VALSTYBINIS TURIZMO DEPARTAMENTAS**

**PRIE ŪKIO MINISTERIJOS**

Direktorė

*\_****\_****\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(Parašas)*

2016-04- Jurgita Kazlauskienė

**MAŽOS VERTĖS**

**SUPAPRASTINTO ATVIRO KONKURSO SĄLYGOS**

**LIETUVOS KULTŪROS IR GAMTOS PAVELDĄ REPREZENTUOJANČIO PREKĖS ŽENKLO BEI VIENODO RINKODAROS PRIEMONIŲ STILIAUS KŪRIMO PASLAUGOS**

**TURINYS**

[1. BENDROSIOS NUOSTATOS](#_Toc60525482)

[2. PIRKIMO OBJEKT](#_Toc60525483)AS

[3.](#_Toc60525484) TIEKĖJŲ KVALIFIKACIJOS REIKALAVIMAI

4. ŪKIO SUBJEKTŲ GRUPĖS DALYVAVIMAS PIRKIMO PROCEDŪROSE

[5](#_Toc60525485). PASIŪLYMŲ RENGIMAS, PATEIKIMAS, KEITIMAS

[6](#_Toc60525486). PASIŪLYMŲ GALIOJIMO UŽTIKRINIMAS

7. KONKURSO SĄLYGŲ PAAIŠKINIMAS IR PATIKSLINIMAS

8. SUSIPAŽINIMO SU PASIŪLYMAIS PROCEDŪROS

9. PASIŪLYMŲ NAGRINĖJIMAS IR PASIŪLYMŲ ATMETIMO PRIEŽASTYS

10. PASIŪLYMŲ VERTINIMAS

11. PASIŪLYMŲ EILĖ IR SPRENDIMAS DĖL PIRKIMO SUTARTIES SUDARYMO

12.PRETENZIJŲ IR SKUNDŲ NAGRINĖJIMO TVARKA

[13. PIRKIMO SUTARTIES SUDARYMAS IR JOS SĄLYGOS](#_Toc60525494)

PRIEDAI:

1 priedas. Techninė specifikacija.

2 priedas. Pasiūlymo formos.

3 priedas. Tiekėjo deklaracijos forma.

4 priedas. Įvykdytų panašių sutarčiųsąrašo forma.

5 priedas. Sutarties projektas.

**1. BENDROSIOS NUOSTATOS**

1.1. Valstybinis turizmo departamentas prie Ūkio ministerijos (toliau vadinama – perkančioji organizacija) supaprastinto atviro konkurso būdu (toliau vadinama – konkursas) numato įsigyti Lietuvos kultūros ir gamtos paveldą reprezentuojančio prekės ženklo bei vienodo rinkodaros priemonių stiliaus kūrimo paslaugas.

1.2. Pirkimas vykdomas vadovaujantis Lietuvos Respublikos viešųjų pirkimų įstatymu (toliau vadinama – Viešųjų pirkimų įstatymas), Lietuvos Respublikos civiliniu kodeksu (toliau vadinama – Civilinis kodeksas), perkančiosios organizacijos pasitvirtintomis ir Centrinėje viešųjų pirkimų informacinėje sistemoje (toliau vadinama – CVPIS) paskelbtomis supaprastintų viešųjų pirkimų taisyklėmis (toliau vadinama – Taisyklės), kitais viešuosius pirkimus reglamentuojančiais teisės aktais bei šiomis konkurso sąlygomis. Tiekėjai privalo atidžiai perskaityti visas konkurso sąlygas – reikalavimus, formas, pagrindines pirkimo sutarties sąlygas, jomis vadovautis ir jų laikytis.

1.3. Pirkimas skirtas įgyvendinti ES struktūrinių fondų finansuojamą projektą „Lietuvos gamtos ir kultūros paveldo objektų pristatymas bei reklama Lietuvos ir užsienio šalių internetiniuose portaluose, socialiniuose tinklalapiuose ir leidiniuose“.

1.4. Vartojamos pagrindinės sąvokos apibrėžtos Viešųjų pirkimų įstatyme.

1.5. Skelbimas apie pirkimą paskelbtas Centrinėje viešųjų pirkimų informacinėje sistemoje (toliau vadinama – CVPIS). Pirkimo dokumentai papildomai pateikiami perkančiosios organizacijos interneto svetainėje <http://www.tourism.lt>.

1.6. Pirkimas atliekamas laikantis lygiateisiškumo, nediskriminavimo, skaidrumo, proporcingumo, abipusio pripažinimo, principų ir konfidencialumo bei nešališkumo reikalavimų. Priimant sprendimus dėl konkurso sąlygų, vadovaujamasi racionalumo principu.

1.7. Pirkimas vykdomas elektroninėmis priemonėmis per CVPIS.

1.8. Bet kokia informacija, konkurso sąlygų paaiškinimai, pranešimai ar kitas perkančiosios organizacijos ir tiekėjo susirašinėjimas yra vykdomas CVPIS susirašinėjimo priemonėmis.

1.9. Perkančioji organizacija bet kuriuo metu iki pirkimo sutarties sudarymo turi teisę nutraukti pirkimo procedūras, jeigu atsirado aplinkybių, kurių nebuvo galima numatyti. Šiuo atveju perkančioji organizacija neprisiima jokių įsipareigojimų dėl dalyvių patirtų nuostolių ar žalos atlyginimo, susijusių su pirkimo procedūrų nutraukimu.

1.10. Perkančioji organizacija nėra pridėtinės vertės mokesčio (toliau – PVM) mokėtoja.

1.11. Pirkimas yra mažos vertės.

**2. PIRKIMO OBJEKTAS**

2.1. Pirkimo objektas – Lietuvos kultūros ir gamtos paveldą reprezentuojančio prekės ženklo bei vienodo rinkodaros priemonių stiliaus kūrimo paslaugos (toliau vadinama – Paslaugos).

2.2.  Pirkimo objektas į dalis neskaidomas.

2.3. Perkamų Paslaugų savybės nustatytos pateiktoje techninėje specifikacijoje (konkurso sąlygų 1 priedas). Tiekėjas, pateikdamas pasiūlymą, turi siūlyti visą nurodytą Paslaugų apimtį.

2.4. Paslaugų suteikimo terminas – 2 (du) mėnesiai nuo sutarties pasirašymo dienos. Sutartinių įsipareigojimų įvykdymo terminas iškilus nenumatytoms aplinkybėms, kurių nebuvo galima numatyti pirkimo ir/ar Sutarties vykdymo metu (tiekėjui dėl pateisinamų priežasčių nespėjant laiku suteikti numatytų Paslaugų, perkančiajai organizacijai dėl pateisinamų priežasčių vėluojant priimti suteiktas Paslaugas ir pan.), Šalims raštu išreiškus tam sutikimą gali būti pratęstas, bet ne ilgiau kaip iki 1 (vieno) mėnesio. Pratęsimų skaičius – ne daugiau kaip 1 kartas.

2.5. Paslaugų BVPŽ kodai – 92312000-1, 26 kategorija.

2.6. Paslaugų suteikimo vieta: Lietuva.

**3. TIEKĖJŲ KVALIFIKACIJOS REIKALAVIMAI**

## 3.1. Tiekėjas, pageidaujantis dalyvauti pirkime, turi atitikti šiuos minimalius kvalifikacijos reikalavimus ir pateikti atitikimą kvalifikaciniams reikalavimams patvirtinančius dokumentus (arba, jeigu tiekėjas negali pateikti reikalaujamų dokumentų, jis turi teisę pateikti kitus perkančiajai organizacijai priimtinus dokumentus ar informaciją, kurie patvirtintų, kad tiekėjo kvalifikacija atitinka keliamus reikalavimus):

***1 lentelė***

|  |  |  |
| --- | --- | --- |
| **Bendrieji tiekėjų kvalifikacijos reikalavimai** | | |
| **Eil.**  **Nr.** | **Kvalifikacijos reikalavimai** | **Atitikimą kvalifikacijos reikalavimams įrodantys dokumentai\*** |
| 1. | Fizinis asmuo arba tiekėjo, kuris yra juridinis asmuo, vadovas ar ūkinės bendrijos tikrasis narys (nariai), turintis (turintys) teisę juridinio asmens vardu sudaryti sandorį, ir buhalteris (buhalteriai) ar kitas (kiti) asmuo (asmenys), turintis (turintys) teisę surašyti ir pasirašyti tiekėjo apskaitos dokumentus, neturi neišnykusio ar nepanaikinto teistumo ir dėl tiekėjo (juridinio asmens) per pastaruosius 5 metus nebuvo priimtas ir įsiteisėjęs apkaltinamasis teismo nuosprendis už dalyvavimą nusikalstamame susivienijime, jo organizavimą ar vadovavimą jam, už kyšininkavimą, tarpininko kyšininkavimą, papirkimą, sukčiavimą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, mokesčių nesumokėjimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, nusikalstamu būdu gauto turto įgijimą ar realizavimą, nusikalstamu būdu įgytų pinigų ar turto legalizavimą, arba dėl kitų valstybių tiekėjų nėra priimtas ir įsiteisėjęs apkaltinamasis teismo nuosprendis už 2004 m. kovo 31 d. Europos Parlamento ir Tarybos direktyvos 2004/18/EB dėl viešojo darbų, prekių ir paslaugų pirkimo sutarčių sudarymo tvarkos derinimo 45 straipsnio 1 dalyje išvardytuose Europos Sąjungos teisės aktuose apibrėžtus nusikaltimus. | Išrašai iš teismų sprendimų, jei tokie yra, ar Informatikos ir ryšių departamento prie Lietuvos Respublikos vidaus reikalų ministerijos išduota pažyma, ar valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas, patvirtinantis jungtinius kompetentingų institucijų tvarkomus duomenis, arba jiems tolygus šalies, kurioje registruotas tiekėjas, ar šalies, iš kurios jis atvyko, kompetentingos teismo ar viešojo administravimo institucijos išduotas dokumentas, liudijantis, kad nėra nurodytų pažeidimų (pateikiama skaitmeninė dokumento kopija).  Dokumentas turi būti išduotas ne anksčiau kaip 60 dienų iki pasiūlymų pateikimo termino pabaigos. Jei dokumentas išduotas anksčiau, tačiau jo galiojimo terminas ilgesnis nei pasiūlymų pateikimo terminas, toks dokumentas yra priimtinas. |
| 2. | Tiekėjas nėra bankrutavęs, likviduojamas, su kreditoriais sudaręs taikos sutarties, sustabdęs ar apribojęs savo veiklos arba jo padėtis pagal šalies, kurioje jis registruotas, įstatymus nėra tokia pati ar panaši. Jam nėra iškelta restruktūrizavimo, bankroto byla arba nėra vykdomas bankroto procesas ne teismo tvarka, nėra siekiama priverstinio likvidavimo procedūros ar susitarimo su kreditoriais arba jam nėra vykdomos analogiškos procedūros pagal šalies, kurioje jis registruotas, įstatymus | 1) Lietuvos Respublikoje registruotas tiekėjas, kuris yra fizinis asmuo, pateikia Valstybės įmonės Registrų centro išduotą išrašą ar šios įmonės Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis nurodytoms aplinkybėms įrodyti, arba teismo išduotą išrašą iš teismo sprendimo, jei toks yra. Jeigu tiekėjas yra juridinis asmuo, registruotas Lietuvos Respublikoje, iš jo nereikalaujama pateikti šio kvalifikacijos reikalavimo 1 papunktyje nurodytų dokumentų. Perkančioji organizacija tikrina paskutinės pasiūlymų pateikimo termino dienos, nurodytos skelbime apie pirkimą, duomenis. Kitos valstybės tiekėjas, kuris yra fizinis arba juridinis asmuo, pateikia šalies, kurioje yra registruotas Tiekėjas, ar šalies, iš kurios jis atvyko, kompetentingos teismo ar viešojo administravimo institucijos išduotą pažymą. (pateikiama skaitmeninė dokumento kopija). Dokumentas turi būti išduotas ne anksčiau kaip 60 dienų iki pasiūlymų pateikimo termino pabaigos. Jei dokumentas išduotas anksčiau, tačiau jo galiojimo terminas ilgesnis nei pasiūlymų pateikimo terminas, toks dokumentas yra priimtinas.  2) Tiekėjo deklaracija (konkurso sąlygų 3 priedas, patvirtinanti, kad tiekėjas nėra su kreditoriais sudaręs taikos sutarties ar nesiekia susitarimo su kreditoriais, nėra sustabdęs ar apribojęs savo veiklos (pateikiama skaitmeninė dokumento kopija). |
| 3. | Tiekėjas fizinis asmuo arba teikėjo, kuris yra juridinis asmuo, dalyvis, turintis balsų daugumą juridinio asmens dalyvių susirinkime, neturi neišnykusio ar nepanaikinto teistumo už nusikalstamą bankrotą. | Pateikti (pateikiama skaitmeninė dokumento kopija): 1) laisvos formos deklaracija apie tiekėjo fizinio asmens arba juridinio asmens dalyvius, turinčius balsų daugumą juridinio asmens dalyvių susirinkime. 2) išrašas iš teismo sprendimo arba Informatikos ir ryšių departamento prie Vidaus reikalų ministerijos išduota pažyma, arba jiems tolygus šalies, kurioje registruotas tiekėjas, ar šalies, iš kurios jis atvyko, kompetentingos teismo ar viešojo administravimo institucijos išduotas dokumentas, liudijantis, kad nėra nurodytų pažeidimų. Dokumentas turi būti išduotas ne anksčiau kaip 60 dienų iki pasiūlymų pateikimo termino pabaigos. Jei dokumentas išduotas anksčiau, tačiau jo galiojimo terminas ilgesnis nei pasiūlymų pateikimo terminas, toks dokumentas jo galiojimo laikotarpiu yra priimtinas. |
| 4. | Tiekėjas yra įvykdęs įsipareigojimus, susijusius su mokesčių, įskaitant socialinio draudimo įmokas, mokėjimu pagal šalies, kurioje jis registruotas, ar šalies, kurioje yra perkančioji organizacija, reikalavimus. Tiekėjas laikomas įvykdžiusiu įsipareigojimus, susijusius su mokesčių, įskaitant socialinio draudimo įmokas, mokėjimu, jeigu jo neįvykdytų įsipareigojimų suma yra mažesnė kaip 50 eurų. | Pateikti (pateikiama skaitmeninė dokumento kopija): 1) Valstybinės mokesčių inspekcijos išduotas dokumentas arba valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas, patvirtinantis jungtinius kompetentingų institucijų tvarkomus duomenis, arba atitinkamos užsienio šalies institucijos išduotas dokumentas (pateikiamas skenuotas dokumentas elektroninėje formoje), išduotas ne anksčiau kaip 60 dienų iki pasiūlymų pateikimo termino pabaigos. Jeigu dokumentas išduotas anksčiau, tačiau jo galiojimo terminas ilgesnis negu pasiūlymų pateikimo terminas, toks dokumentas yra priimtinas.  2) Jeigu tiekėjas yra juridinis asmuo, registruotas Lietuvos Respublikoje, iš jo nereikalaujama pateikti jokių socialinio draudimo įmokų mokėjimo reikalavimą įrodančių dokumentų. Perkančioji organizacija paskutinės pasiūlymų pateikimo termino dienos duomenis tikrina po dviejų darbo dienų ir prideda atitikimą šiam reikalavimui patvirtinančius dokumentus. Užfiksuoti duomenys bus laikomi aktualiais. Tuo atveju, jeigu dėl „Sodros“ informacinės sistemos techninių trikdžių perkančioji organizacija neturės galimybės patikrinti neatlygintinai prieinamų duomenų apie tiekėją (juridinį asmenį), ji turės teisę prašyti tiekėjo pateikti nustatyta tvarka išduotą dokumentą (Valstybinio socialinio draudimo fondo valdybos teritorinių skyrių ir kitų Valstybinio socialinio draudimo fondo įstaigų, susijusių su Valstybinio socialinio draudimo fondo administravimu, išduotą dokumentą arba valstybės įmonės Registrų centro Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis ar šalies, kurioje yra registruotas tiekėjas, kompetentingos valstybės institucijos išduota pažyma), patvirtinantį atitiktį šiam reikalavimui už laikotarpį iki pasiūlymų pateikimo termino pabaigos. Toks dokumentas turės būti išduotas ne anksčiau kaip 60 dienų iki pasiūlymų pateikimo termino pabaigos.  Lietuvos Respublikoje registruotas tiekėjas, kuris yra fizinis asmuo, pateikia Valstybinio socialinio draudimo fondo valdybos teritorinių skyrių ir kitų Valstybinio socialinio draudimo fondo įstaigų, susijusių su Valstybinio socialinio draudimo fondo administravimu, išduotą dokumentą arba pateikia valstybės įmonės Registrų centro Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis. Kitos valstybės tiekėjas, kuris yra fizinis arba juridinis asmuo, pateikia šalies, kurioje jis yra registruotas, kompetentingos valstybės institucijos išduotą pažymą. Nurodytas dokumentas turi būti išduotas ne anksčiau kaip 60 dienų iki pasiūlymų pateikimo termino pabaigos. Jei dokumentas išduotas anksčiau, tačiau jo galiojimo terminas ilgesnis nei pasiūlymų pateikimo terminas, toks dokumentas jo galiojimo laikotarpiu yra priimtinas. |
| 5. | Tiekėjas turi teisę verstis ta veikla, kuri reikalinga pirkimo sutarčiai įvykdyti (EVRK: 70.22 Konsultacinė verslo ir kito valdymo veikla) | Pateikti: Lietuvos Respublikoje registruotas tiekėjas (juridinis asmuo) pateikia (pateikiama skaitmeninė dokumento kopija):  a) valstybės įmonės Registrų centro išduotą Lietuvos Respublikos juridinių asmenų registro išplėstinį išrašą arba  b) Tiekėjo (juridinio asmens) įstatus ar kitus dokumentus, patvirtinančius tiekėjo teisę verstis veikla, kuri reikalinga pirkimo sutarčiai įvykdyti, arba  c) Viešųjų pirkimų tarnybos išduotą pažymą.  Tiekėjas (fizinis asmuo) pateikia: asmuo, besiverčiantis veikla turint individualios veiklos pažymą – individualios veiklos pažymos skaitmeninę kopiją ar kitas profesinių ar veiklos tvarkytojų, valstybės įgaliotų institucijų pažymas, įrodančias tiekėjo teisę verstis atitinkama veikla.  Ne Lietuvoje registruotas tiekėjas pateikia: profesinių ar veiklos tvarkytojų, valstybės įgaliotų institucijų pažymą, kaip yra nustatyta toje valstybėje narėje, kurioje tiekėjas registruotas, ar priesaikos deklaracija, liudijanti tiekėjo teisę verstis atitinkama veikla (pateikiama skaitmeninė dokumento kopija).  **Pastaba**:  1) Jei verstis tam tikra veikla reikalingi leidimai, licencijos, atestatai ar kiti dokumentai, tiekėjas pateikia atitinkamų institucijų išduotų leidimų, licencijų, atestatų ar kitų dokumentų skaitmenines kopijas. |

***2 lentelė***

|  |  |  |  |  |
| --- | --- | --- | --- | --- |
| **Ekonominės ir finansinės būklės, techninio ir profesinio pajėgumo reikalavimai** | | |  |  |
| **Eil.**  **Nr.** | **Kvalifikacijos reikalavimai** | **Atitikimą kvalifikacijos reikalavimams įrodantys dokumentai\*** |
| 1. | Tiekėjas per pastaruosius 3 metus arba per laiką nuo tiekėjo įregistravimo dienos (jeigu tiekėjas vykdė veiklą trumpiau nei 3 metus) turi būti įvykdęs bent 1 (vieną) panašią sutartį (prekės ženklo koncepcijos, logotipo (grafinio ženklo), jo naudojimo knygos (gido) bei šūkio sukūrimo paslaugos), kurios vertė ne mažesnė kaip 28 000,0 Eur su PVM. | Pateikti (pateikiama skaitmeninė dokumento kopija):  1) įvykdytų panašių sutarčių sąrašas (konkurso sąlygų 4 priedas);  2) įrodymui apie tinkamai ir kokybiškai įvykdytas sutartis tiekėjai pateikia paslaugų gavėjo pažymą. Perkančioji organizacija, kilus abejonėms, pasilieka teisę iš tiekėjo pareikalauti papildomų dokumentų: sutarčių kopijų, perdavimo – priėmimo aktų, apmokėjimo įrodymų. |
| 2. | Tiekėjo vidutinės metinės veiklos, su kuria susijęs pirkimas, pajamos per pastaruosius 3 metus arba per laiką nuo tiekėjo įregistravimo dienos (jeigu tiekėjas vykdė veiklą trumpiau nei 3 metus) turi būti ne mažesnės kaip 42 000,0 Eur su PVM. | Pateikti (pateikiama skaitmeninė dokumento kopija): tiekėjo vadovo patvirtinta pažyma apie atitinkamų metų konkrečių paslaugų pajamas. |
| 3. | Tiekėjas turi užtikrinti, kad galės pasitelkti kvalifikuotus specialistus – strategą, projekto vadovą ir kūrybinę grupę (kūrybos vadovą ir dizainerį), galintį suteikti reikalaujamas paslaugas:  Strategas: turintis ne mažesnę nei 5 (penkių) metų darbo patirtį, rengiant prekės ženklo įvaizdžio strategijas ir komunikacijos analizes bei paruošęs ne mažiau kaip 6 (šešias) analizes ir strategijas prekės ženklo įvaizdžio kūrimo projektams.  Projekto vadovas: turintis ne mažesnę nei 4 (keturių) metų projektų vadovo darbo patirtį bei vadovavęs ne mažiau kaip 5 (penkiems) įgyvendintiems prekių ženklų koncepcijų, vizualinių identitetų ir prekės ženklo stiliaus vadovų rengimo projektams.  Kūrybos vadovas: turintis ne mažesnę nei 5 (penkių) metų kūrybos vadovo darbo patirtį ir dalyvavęs ne mažiau kaip 6 (šešiuose) prekės ženklo įvaizdžio strategijų, prekes ženklo koncepcijų ir vizualinių identitetų rengimo projektuose.  Dizaineris: turintis ne mažesnę kaip 4 (keturių) metų dizainerio darbo patirtį ir dalyvavęs ne mažiau kaip 5 (penkiuose) įgyvendintuose prekės ženklo vizualinių identitetų kūrimo ir stiliaus vadovų rengimo projektuose. | Pateikti: 1) Paslaugas teikiančių specialistų sąrašas;  2) siūlomų specialistų gyvenimo aprašymai (CV), kuriuose būtų aiškiai nurodyta, kaip šie specialistai atitinka kiekvieną konkretų reikalavimą. Pateikiamos skaitmeninės dokumentų kopijos. |

\***Pastabos:**

1) Pateikiant atitinkamų dokumentų skaitmenines kopijas ir pasiūlymą arba kiekvieną dokumentą pasirašant saugiu elektroniniu parašu yra deklaruojama, kad kopijos yra tikros. Perkančioji organizacija pasilieka sau teisę prašyti dokumentų originalų;

2) Jeigu tiekėjas negali pateikti Konkurso sąlygų 3.1 punkto 1 lentelės 1 – 5 punktuose nurodytų dokumentų, nes atitinkamoje šalyje tokie dokumentai neišduodami arba toje šalyje išduodami dokumentai neapima visų šiuose punktuose keliamų klausimų, jie gali būti pakeisti priesaikos deklaracija, arba šalyse, kuriose ji netaikoma, oficialia tiekėjo deklaracija, kurią jis yra pateikęs kompetentingai teisinei arba administracinei institucijai, notarui arba kompetentingai profesinei ar prekybos organizacijai jo kilmės šalyje arba šalyje, iš kurios jis atvyko (pateikiama skaitmeninė dokumento kopija);

3) Užsienio valstybių tiekėjų kvalifikacijos reikalavimus įrodantys dokumentai legalizuojami vadovaujantis Lietuvos Respublikos Vyriausybės 2006 m. spalio 30 d. nutarimu Nr. 1079 „Dėl dokumentų legalizavimo ir tvirtinimo pažyma *(Apostille)* tvarkos aprašo patvirtinimo“ (Lietuvos Respublikos Vyriausybės 2013 m. spalio 23 d. nutarimo Nr. 961 redakcija) ir 1961 m. spalio 5 d. Hagos konvencija dėl užsienio valstybėse išduotų dokumentų legalizavimo panaikinimo, išskyrus atvejus, kai pagal Lietuvos Respublikos tarptautines sutartis ar Europos Sąjungos teisės aktus dokumentas yra atleistas nuo legalizavimo ir (ar) tvirtinimo žymos (*Apostille*).

3.2. Jeigu perkančiajai organizacijai kyla abejonių dėl tiekėjo tinkamumo, ji turi teisę kreiptis į kompetentingas institucijas, kad gautų visą reikiamą informaciją. Jei reikalinga informacija yra susijusi su tiekėju iš kitos valstybės narės nei perkančioji organizacija, ji gali kreiptis į atitinkamas tos valstybės narės kompetentingas institucijas.

## 3.3. Jei bendrą pasiūlymą pateikia ūkio subjektų grupė:

## 3.3.1. Konkurso sąlygų 3.1 punkto 1 lentelės 1-4 punktuose nustatytus kvalifikacijos reikalavimus turi atitikti ir pateikti nurodytus dokumentus kiekvienas ūkio subjektų grupės narys atskirai;

## 3.3.2. Konkurso sąlygų 3.1 punkto 1 lentelės 5 punkte (atsižvelgiant į jų prisiimamus įsipareigojimus pirkimo sutarčiai vykdyti) ir 2 lentelėje nustatytus kvalifikacijos reikalavimus turi atitikti bent vienas ūkio subjektų grupės narys arba visi ūkio subjektų grupės nariai kartu ir pateikti nurodytus dokumentus.

3.4. Jeigu tiekėjas numato sutarties vykdymui pasitelkti subteikėjus, subteikėjai turi atitikti Konkurso sąlygų 3.1 punkto 1 lentelės 1 punkte nurodytus reikalavimus ir pateikti nurodytus dokumentus.

3.5. Jei tiekėjas numato sutarties vykdymui remtis trečiųjų asmenų pajėgumu, jų kvalifikacija netikrinama, išskyrus tuos trečiųjų asmenų duomenis, kuriais tiekėjas remsis sutarčiai vykdyti.

3.6.  Tiekėjo pasiūlymas atmetamas, jeigu apie atitikimą konkurso sąlygose nurodytiems kvalifikacijos reikalavimams jis pateikė melagingą informaciją, kurią perkančioji organizacija gali įrodyti bet kokiomis teisėtomis priemonėmis.

**4. ŪKIO SUBJEKTŲ GRUPĖS DALYVAVIMAS PIRKIMO PROCEDŪROSE**

4.1. Jei pirkimo procedūrose dalyvauja ūkio subjektų grupė, ji pateikia jungtinės veiklos sutartį (pateikiama skaitmeninė dokumento kopija). Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant numatomą su perkančiąja organizacija sudaryti pirkimo sutartį, šių įsipareigojimų vertės dalis. Jungtinės veiklos sutartis turi numatyti solidarią visų šios sutarties šalių atsakomybę už prievolių perkančiajai organizacijai nevykdymą. Taip pat jungtinės veiklos sutartyje turi būti numatyta, kuris asmuo (atsakingas partneris) atstovauja ūkio subjektų grupei – su kuo perkančioji organizacija turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją, sudaryti sutartį ir kuriam atlikti mokėjimus.

4.2. Perkančioji organizacija nereikalauja, kad ūkio subjektų grupės pateiktą pasiūlymą pripažinus geriausiu ir perkančiajai organizacijai pasiūlius sudaryti pirkimo sutartį, ši ūkio subjektų grupė įgautų tam tikrą teisinę formą.

4.3. Tiekėjas negali būti nurodytas kaip subteikėjas kito tiekėjo, teikiančio pasiūlymą tam pačiam konkursui. Tame pačiame konkurse bendrai veiklai susivienijusių asmenų grupės partneriai negali atskirai pateikti pasiūlymų ar būti partneriais kitoje susivienijusių asmenų grupėje arba kaip jų subteikėjas.

**5. PASIŪLYMŲ RENGIMAS, PATEIKIMAS, KEITIMAS**

5.1. Pateikdamas pasiūlymą tiekėjas sutinka su šiomis pirkimo sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui. Perkančioji organizacija neatlygina tiekėjams su pasiūlymu rengimu, pateikimu ar atmetimu susijusias išlaidas.

5.2. Pasiūlymas turi būti pateikiamas tik elektroninėmis priemonėmis, naudojant CVPIS, pasiekiamoje adresu [https://pirkimai.eviesiejipirkimai.lt](https://pirkimai.eviesiejipirkimai.lt/). Pasiūlymai, pateikti popierinėje formoje arba ne perkančiosios organizacijos nurodytomis elektroninėmis priemonėmis, bus atmesti kaip neatitinkantys pirkimo dokumentų reikalavimų. Pasiūlymus gali teikti tik CVPIS registruoti tiekėjai (nemokama registracija adresu [https://pirkimai.eviesiejipirkimai.lt](https://pirkimai.eviesiejipirkimai.lt/)). Pasiūlymas arba kiekvienas pasiūlyme pridedamas („prisegamas“) dokumentas privalo būti pasirašytas saugiu elektroniniu parašu, atitinkančiu Lietuvos Respublikos elektroninio parašo įstatymo nustatytus reikalavimus. Visi dokumentai, patvirtinantys tiekėjų kvalifikacijos atitiktį Konkurso sąlygose nustatytiems kvalifikacijos reikalavimams, kiti pasiūlyme pateikiami dokumentai turi būti pateikti elektronine forma, t. y. tiesiogiai suformuoti elektroninėmis priemonėmis (pvz., Tiekėjo deklaracija ir pan.) arba pateikiant skaitmenines dokumentų kopijas. Pateikiami dokumentai ar skaitmeninės dokumentų kopijos turi būti prieinami naudojant nediskriminuojančius, visuotinai prieinamus duomenų failų formatus (pvz., pdf, jpg, doc ir kt.).

5.3. Tiekėjo pasiūlymas bei kita korespondencija pateikiama lietuvių kalba. Jei atitinkami dokumentai yra išduoti kita kalba, turi būti pateiktas tinkamai patvirtintas vertimas į lietuvių kalbą, patvirtintas tiekėjo arba jo įgalioto asmens parašu arba vertėjo parašu ir vertimų biuro antspaudu. Aiškinant išverstus dokumentus pirmenybė bus teikiama jų vertimui.

5.4. **Pasiūlymą sudaro** tiekėjo pateiktų duomenų, dokumentų elektroninėje formoje ir atsakymų CVP IS priemonėmis, visuma (perkančioji organizacija pasilieka sau teisę pareikalauti dokumentų originalų), **susidedanti iš:**

## 5.4.1. CVP IS pasiūlymo lango „Vokas 1“ eilutėje „Prisegti dokumentai“ konkurso sąlygų 5.5 punkte reikalaujamus dokumentus;

5.4.2. CVP IS pasiūlymo lango „Vokas 2“ eilutėje „Prisegti dokumentai“ pateikdamas užpildytą pasiūlymo B dalies formą (konkurso sąlygų 2 priedo B dalies forma) ir kitus reikalaujamus dokumentus.

5.5. **techninę pasiūlymo dalį (CVPIS pasiūlymo lango „Vokas 1“) sudaro:**

5.5.1. **užpildyta pasiūlymo A dalies forma**, parengta pagal konkurso sąlygų 2 priedo A dalies formą;

5.5.2. **minimalius kvalifikacinius reikalavimus pagrindžiantys dokumentai**, tarp jų **Tiekėjo deklaracija** (konkurso sąlygų 3 priedas), **Įvykdytų panašių sutarčių sąrašas** (konkurso sąlygų 4 priedas). Jeigu pasiūlymą teikia ūkio subjektų grupė, Tiekėjo deklaraciją užpildo ir pasiūlyme pateikia kiekvienas ūkio subjektų grupės narys;

5.5.3. jei bendrą pasiūlymą pateikia ūkio subjektų grupė – **jungtinės veiklos sutartis** (pateikiama skaitmeninė dokumento kopija);

5.5.4. **tiekėjo įgaliojimas**, išduotas pasiūlymą pasirašiusiam asmeniui (asmenims), įrodantis to asmens teisę pasirašyti pasiūlymą (pateikiama skaitmeninė dokumento kopija);

5.5.5. **techniniai dokumentai**, nurodyti konkurso sąlygų 10 skyriuje;

5.5.6. kiti reikalaujami dokumentai.

5.6. **kainos pasiūlymo dalį sudaro:**

5.6.1. **užpildyta pasiūlymo B dalies forma**, parengta pagal šių konkurso sąlygų 2 priedo B dalies formą;

5.6.2. kiti reikalaujami dokumentai.

5.7. Jeigu tiekėjas numato sutarties vykdymui pasitelkti subteikėjus, jie turi būti nurodyti pasiūlyme bei nurodyti subteikos sutarčių, kurioms jie siūlomi, dalyką (konkurso sąlygų 2 priedas). **Subteikėjas** – tretysis asmuo, tiekėjo pasiūlyme įvardintas kaip subteikėjas, arba kiti tretieji asmenys, paskirti tiekėjo suteikti dalį paslaugų sutartyje nustatyta tvarka ir veikia aktyviai, t.y. teikia ar vykdo dalį paslaugų.

5.8. Jei tiekėjas numato sutarties vykdymui remtis trečiųjų asmenų pajėgumu, tiekėjas kartu su pasiūlymu turi pateikti įrodymus, kad tokie ištekliai jam bus prieinami visą sutarties vykdymo laikotarpį. Kaip įrodymus tiekėjas gali pateikti sutartį ar ketinimų protokolą (skaitmeninę kopiją).

5.9. Tiekėjas įsipareigoja iki pasiūlymų pateikimo termino pabaigos perkančiajai organizacijai pateikti užklijuotame voke Konkurso sąlygose nurodytus dokumentus, kuriuos neįmanoma pateikti elektronine forma. Ant voko turi būti užrašytas perkančiosios organizacijos pavadinimas, adresas, pirkimo pavadinimas, tiekėjo pavadinimas ir adresas. Ant voko taip pat turi būti užrašas „Neatplėšti iki pasiūlymų pateikimo termino pabaigos“. Pateikiami dokumentai turi būti sunumeruoti, susiūti taip, kad nepažeidžiant susiuvimo nebūtų galima į juos įdėti naujų lapų, išplėšyti lapų arba juos pakeisti, ir paskutinio lapo antroje pusėje patvirtinti tiekėjo ar jo įgalioto asmens parašu bei antspaudu (jei turi).

5.10. Tiekėjas gali pateikti tik vieną pasiūlymą – individualiai arba kaip ūkio subjektų grupės narys. Jei tiekėjas pateikia daugiau kaip vieną pasiūlymą arba kaip ūkio subjektų grupės narys ar kito tiekėjo subteikėjas dalyvauja teikiant kelis pasiūlymus, visi tokie pasiūlymai bus atmesti. Laikoma, kad tiekėjas pateikė daugiau kaip vieną pasiūlymą, jeigu tą patį pasiūlymą pateikė ir raštu (popierine forma, vokuose), ir naudodamasis CVPIS priemonėmis.

5.11. Tiekėjas, pateikdamas pasiūlymą, turi siūlyti visą nurodytą Paslaugų apimtį.

5.12. Tiekėjams nėra leidžiama pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.

5.13. **Pasiūlymas turi būti pateiktas iki Skelbime apie pirkimą nurodyto termino** (Lietuvos Respublikos laiku) tik elektroninėmis priemonėmis, naudojant CVP IS. Tiekėjui CVP IS susirašinėjimo priemonėmis paprašius, perkančioji organizacija CVP IS susirašinėjimo priemonėmis patvirtina, kad tiekėjo pasiūlymas yra gautas ir nurodo gavimo dieną, valandą ir minutę.

5.14. Tiekėjai pasiūlyme (konkurso sąlygų 2 priede) turi nurodyti, kokia pasiūlyme pateikta informacija yra konfidenciali (tokią informaciją sudaro, visų pirma, komercinė (gamybinė) paslaptis ir konfidencialieji pasiūlymų aspektai). Perkančioji organizacija, viešųjų pirkimų komisija (toliau vadinama – Komisija), jos nariai ar ekspertai ir kiti asmenys negali atskleisti tiekėjo pateiktos informacijos, kurią tiekėjas nurodė kaip konfidencialią. Informacija, kurią viešai skelbti įpareigoja Lietuvos Respublikos įstatymai, negali būti tiekėjo nurodoma kaip konfidenciali. Jeigu tiekėjas nenurodo, kuri informacija konfidenciali, laikoma, kad tokios informacijos pasiūlyme nėra pateikta.

5.15. Pasiūlymuose nurodoma Paslaugų kaina pateikiama eurais, turi būti išreikšta ir apskaičiuota taip, kaip nurodyta konkurso sąlygų 2 priede. Apskaičiuojant kainą, turi būti atsižvelgta į visą konkurso sąlygų 1 priede nurodytą Paslaugų apimtį, reikalavimus ir pan. Į  Paslaugų kainą turi būti įskaityti visi mokesčiai ir visos tiekėjo išlaidos. Kainos pasiūlyme nurodomos paliekant du skaitmenis po kablelio. Tais atvejais, kai pagal galiojančius teisės aktus tiekėjui nereikia mokėti PVM, jis atitinkamų skilčių nepildo ir nurodo priežastis, dėl kurių PVM nemoka.

5.16. Pasiūlymas turi galioti ne trumpiau nei 60 dienų nuo konkurso pasiūlymų pateikimo termino dienos. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek numatyta pirkimo dokumentuose.

5.17. Kol nesibaigė pasiūlymų galiojimo laikas, perkančioji organizacija turi teisę prašyti, kad tiekėjai pratęstų jų galiojimą iki konkrečiai nurodyto laiko. Tiekėjas gali atmesti tokį prašymą*.*

5.18. Perkančioji organizacija turi teisę pratęsti pasiūlymo pateikimo terminą. Apie naują pasiūlymų pateikimo terminą perkančioji organizacija paskelbia Viešųjų pirkimų įstatymo nustatyta tvarka ir išsiunčia visiems tiekėjams, kurie prisijungė prie pirkimo.

5.19. Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu perkančioji organizacija jį gauna pateiktą raštu iki pasiūlymų pateikimo termino pabaigos.

5.20. CVP IS priemonėmis pateiktą pasiūlymą tiekėjas iki nustatyto pasiūlymų pateikimo termino pabaigos turi teisę atsiimti bei pakeisti. Norėdamas atsiimti ar pakeisti pasiūlymą, tiekėjas CVP IS pasiūlymo lange spaudžia „Atsiimti pasiūlymą“. Norėdamas vėl pateikti atsiimtą ir pakeistą pasiūlymą, tiekėjas turi jį pateikti iš naujo.

**6. PASIŪLYMŲ GALIOJIMO UŽTIKRINIMAS**

6.1. Perkančioji organizacija nereikalauja pasiūlymo galiojimo užtikrinimo.

**7. KONKURSO SĄLYGŲ PAAIŠKINIMAS IR PATIKSLINIMAS**

7.1. Konkurso sąlygos gali būti paaiškinamos, patikslinamos tiekėjų iniciatyva, jiems CVP IS susirašinėjimo priemonėmis kreipiantis į perkančiąją organizaciją. Prašymai paaiškinti konkurso sąlygas gali būti pateikiami perkančiajai organizacijai CVP IS susirašinėjimo priemonėmis ne vėliau kaip likus **4 darbo dienoms** iki pasiūlymų pateikimo termino pabaigos. Tiekėjai turėtų būti aktyvūs ir pateikti klausimus ar paprašyti paaiškinti konkurso sąlygas iš karto jas išanalizavę, atsižvelgdami į tai, kad, pasibaigus pasiūlymų pateikimo terminui, pasiūlymo turinio keisti nebus galima.

7.2. Nesibaigus pasiūlymų pateikimo terminui, perkančioji organizacija turi teisę savo iniciatyva paaiškinti, patikslinti konkurso sąlygas.

7.3. Atsakydama į kiekvieną tiekėjo CVPIS susirašinėjimo priemonėmis pateiktą prašymą paaiškinti konkurso sąlygas, jeigu jis buvo pateiktas nepasibaigus konkurso sąlygų 7.1 punkte nurodytam terminui, arba aiškindama, tikslindama konkurso sąlygas savo iniciatyva, perkančioji organizacija turi paaiškinimus, patikslinimus CVPIS susirašinėjimo priemonėmis išsiųsti visiems tiekėjams, kurie prisijungė prie pirkimo, ne vėliau kaip likus 1 darbo dienai iki pasiūlymų pateikimo termino pabaigos. Į laiku gautą tiekėjo prašymą paaiškinti konkurso sąlygas perkančioji organizacija atsako ne vėliau kaip per 3 darbo dienas nuo jo gavimo dienos. Perkančioji organizacija, atsakydama tiekėjui, kartu CVPIS susirašinėjimo priemonėmis siunčia paaiškinimus ir visiems kitiems tiekėjams, kurie prisijungė prie pirkimo, bet nenurodo, kuris tiekėjas pateikė prašymą paaiškinti konkurso sąlygas. Perkančioji organizacija tiek aiškindama, tikslindama konkurso sąlygas savo iniciatyva, tiek tiekėjų iniciatyva visus paaiškinimus ir patikslinimus skelbia ir savo interneto svetainėje <http://www.tourism.lt>.

7.4. Perkančioji organizacija, paaiškindama ar patikslindama konkurso sąlygas, privalo užtikrinti tiekėjų anonimiškumą, t. y. privalo užtikrinti, kad tiekėjas nesužinotų kitų tiekėjų, dalyvaujančių pirkimo procedūrose, pavadinimų ir kitų rekvizitų.

7.5. Perkančioji organizacija nerengs susitikimų su tiekėjais dėl konkurso sąlygų paaiškinimų.

7.6. Tuo atveju, kai tikslinama paskelbta informacija, perkančioji organizacija atitinkamai patikslina skelbimą apie pirkimą ir prireikus pratęsia pasiūlymų pateikimo terminą protingumo kriterijų atitinkančiam terminui, per kurį tiekėjai, rengdami pasiūlymus, galėtų atsižvelgti į patikslinimus. Jeigu perkančioji organizacija konkurso sąlygas paaiškina (patikslina) ir negali konkurso sąlygų paaiškinimų (patikslinimų) pateikti taip, kad visi kandidatai juos gautų ne vėliau kaip likus 1 darbo dienai iki pasiūlymų pateikimo termino pabaigos, perkelia pasiūlymų pateikimo terminą laikui, per kurį tiekėjai, rengdami pasiūlymus, galėtų atsižvelgti į šiuos paaiškinimus (patikslinimus). Apie pasiūlymų pateikimo termino pratęsimą pranešama patikslinant skelbimą. Pranešimai apie pasiūlymų pateikimo termino nukėlimą taip pat paskelbiami <http://www.tourism.lt>, CVP IS susirašinėjimo priemonėmis išsiunčiami suinteresuotiems tiekėjams, jeigu tokie yra žinomi perkančiajai organizacijai.

7.7. Bet kokia informacija, konkurso sąlygų paaiškinimai, pranešimai ar kitas perkančiosios organizacijos ir tiekėjų susirašinėjimas yra vykdomas tik CVPIS susirašinėjimo priemonėmis (pranešimus gaus prie pirkimo prisijungę tiekėjai).

**8. SUSIPAŽINIMO SU PASIŪLYMAIS PROCEDŪROS**

8.1. Susipažinimas su pasiūlymais vyks dviejuose Komisijos posėdžiuose. Pirmajame posėdyje susipažįstama su pasiūlymais, kuriuose yra pasiūlymo techniniai duomenys ir kita informacija apie tiekėjus bei dokumentai, antrajame – pasiūlymai, kuriuose nurodytos kainos. Komisijos posėdis, kuriame susipažįstama su pasiūlymų techniniais duomenimis ir informacija apie tiekėjus, vyks Gedimino pr. 38, LT-01104 Vilnius, II aukštas. **Komisijos susipažinimo su pasiūlymų techniniais duomenimis ir informacija apie dalyvius posėdis vyks** **Skelbime apie supaprastintą pirkimą nurodytu laiku** (Lietuvos Respublikos laiku).

8.2. Susipažinimo su pasiūlymų techniniais duomenimis ir informacija apie dalyvius procedūroje turi teisę dalyvauti visi pasiūlymus pateikę tiekėjai arba jų įgalioti atstovai, taip pat viešuosius pirkimus kontroliuojančių institucijų atstovai. Susipažįstama su pasiūlymais ir tuo atveju, jei į posėdį neatvyksta pasiūlymus pateikę tiekėjai arba jų įgalioti atstovai.

8.3. Susipažinimo su pasiūlymų techniniais duomenimis ir informacija apie tiekėjus procedūroje dalyvaujantiems tiekėjams ar jų įgaliotiems atstovams skelbiamas pasiūlymą pateikusio tiekėjo pavadinimas ir pranešama, ar pasiūlymas pateiktas perkančiosios organizacijos nurodytomis elektroninėmis priemonėmis. Jeigu nors vienas procedūroje dalyvaujantis tiekėjas ar jo įgaliotas atstovas pageidauja, skelbiamos pasiūlymų charakteristikos, į kurias atsižvelgiama vertinant pasiūlymus. Ši informacija pateikiama ir posėdyje nedalyvavusiems, tačiau pageidavimą gauti informaciją CVP IS susirašinėjimo priemonėmis pareiškusiems, pasiūlymą pateikusiems tiekėjams.

Susipažinimo su pasiūlymų kainomis Komisijos posėdis gali įvykti tik tada, kai perkančioji organizacija patikrina, ar pateiktų pasiūlymų techniniai duomenys ir tiekėjų kvalifikacija atitinka konkurso sąlygose nustatytus reikalavimus. Pasiūlymų techninių duomenų, tiekėjų kvalifikacijos patikrinimo ir įvertinimo rezultatus perkančioji organizacija CVP IS susirašinėjimo priemonėmis praneša visiems tiekėjams, kartu nurodo ir antrojo Komisijos posėdžio, kurio metu bus susipažįstama su pasiūlymų kainomis, vietą ir susipažinimo su pasiūlymų kainomis atplėšimo datą ir laiką (valandą, minutes). Jeigu perkančioji organizacija, patikrinusi ir įvertinusi pirmame voke su pasiūlymų techniniais duomenimis ir informacija apie tiekėjus pateiktus duomenis, atmeta tiekėjo pasiūlymą, antro voko su pasiūlyta kaina Komisija neatveria. Susipažinimo su pasiūlymų kainomis procedūroje dalyvaujantiems tiekėjams ar jų įgaliotiems atstovams skelbiamas pasiūlymą pateikusio tiekėjo pavadinimas, pasiūlyme nurodyta kaina.

8.4. Kiekvienas susipažinimo su pasiūlymais procedūroje dalyvaujantis tiekėjas ar jo įgaliotas atstovas turi teisę asmeniškai susipažinti su viešai perskaityta informacija, tačiau supažindindama su šia informacija perkančioji organizacija negali atskleisti tiekėjo pasiūlyme esančios konfidencialios informacijos.

8.5. Pasiūlymų nagrinėjimo, vertinimo ir palyginimo procedūras atlieka Komisija, tiekėjams ar jų įgaliotiems atstovams nedalyvaujant.

**9. PASIŪLYMŲ NAGRINĖJIMAS IR PASIŪLYMŲ ATMETIMO PRIEŽASTYS**

9.1. Komisija tikrina tiekėjų pasiūlymuose pateiktų kvalifikacijos duomenų atitiktį konkurso sąlygose nustatytiems minimaliems kvalifikacijos reikalavimams. Jeigu Komisija nustato, kad tiekėjo pateikti kvalifikacijos duomenys yra neišsamūs arba netikslūs, ji privalo CVPIS susirašinėjimo priemonėmis prašyti tiekėjo juos papildyti arba paaiškinti per Komisijos nurodytą terminą. Jeigu Komisijos prašymu tiekėjas nepatikslino pateiktų netikslių ir neišsamių duomenų apie savo kvalifikaciją, Komisija atmeta tokį pasiūlymą.

9.2. Komisija priima sprendimą dėl kiekvieno pasiūlymą pateikusio tiekėjo minimalių kvalifikacijos duomenų atitikties konkurso sąlygose nustatytiems reikalavimams ir kiekvienam iš jų nedelsdama, bet ne vėliau kaip per 3 darbo dienas, CVPIS susirašinėjimo priemonėmis praneša apie šio patikrinimo rezultatus. Teisę dalyvauti tolesnėse pirkimo procedūrose turi tik tie tiekėjai, kurių kvalifikacijos duomenys atitinka perkančiosios organizacijos keliamus reikalavimus.

9.3. Jeigu tiekėjas pateikė netikslius, neišsamius pirkimo dokumentuose nurodytus kartu su pasiūlymu teikiamus dokumentus: tiekėjo įgaliojimą asmeniui pasirašyti pasiūlymą, jungtinės veiklos sutartį ar jų nepateikė, perkančioji organizacija privalo prašyti tiekėjo patikslinti, papildyti arba pateikti šiuos dokumentus per jos nustatytą protingą terminą, kuris negali būti trumpesnis kaip 3 darbo dienos nuo prašymo išsiuntimo iš perkančiosios organizacijos dienos.

9.4. Iškilus klausimams dėl pasiūlymų turinio ir Komisijai CVPIS susirašinėjimo priemonėmis paprašius, tiekėjai privalo per Komisijos nurodytą terminą pateikti CVPIS susirašinėjimo priemonėmis papildomus paaiškinimus nekeisdami pasiūlymo esmės.

9.5. Jeigu pateiktame pasiūlyme Komisija randa pasiūlyme nurodytos kainos apskaičiavimo klaidų, ji privalo CVPIS susirašinėjimo priemonėmis paprašyti tiekėjų per jos nurodytą terminą ištaisyti pasiūlyme pastebėtas aritmetines klaidas, nekeičiant pasiūlymo kainos. Taisydamas pasiūlyme nurodytas aritmetines klaidas, tiekėjas neturi teisės atsisakyti kainos sudedamųjų dalių arba papildyti kainą naujomis dalimis.

9.6. Kai pateiktame pasiūlyme nurodoma neįprastai maža kaina, Komisija privalo tiekėjo CVPIS susirašinėjimo priemonėmis paprašyti per Komisijos nurodytą terminą pateikti neįprastai mažos pasiūlymo kainos pagrindimą, įskaitant ir detalų kainų sudėtinių dalių pagrindimą. Perkančioji organizacija turi įvertinti riziką, ar tiekėjas, kurio pasiūlyme nurodyta neįprastai maža kaina, sugebės tinkamai įvykdyti pirkimo sutartį bei užtikrinti, kad nebūtų sudaromos sąlygos konkurencijos iškraipymui. Perkančioji organizacija vertindama, ar tiekėjo pateiktame pasiūlyme nurodyta kaina yra neįprastai maža, vadovaujasi Viešųjų pirkimų įstatymo 40 straipsnio 2 ir 3 dalyse įtvirtintomis nuostatomis, Viešųjų pirkimų tarnybos direktoriaus 2009 m. rugsėjo 30 d. įsakymu Nr. 1S-96 patvirtintu Pasiūlyme nurodytos prekių, paslaugų ar darbų neįprastai mažos kainos apibrėžimu*.*  Jei tiekėjas kainos nepagrindžia, jo pasiūlymas atmetamas. Apie tokio atmetimo priežastis perkančioji organizacija informuoja Viešųjų pirkimų tarnybą, fiksuodama pirkimo procedūros ataskaitoje.

9.7. Tiekėjo pateiktų kvalifikacijos duomenų patikslinimai, pasiūlymo turinio paaiškinimai, pasiūlyme nurodytų aritmetinių klaidų pataisymai, neįprastai mažos kainos pagrindimo dokumentai yra teikiami tik CVPIS susirašinėjimo priemonėmis.

9.8. Komisija atmeta pasiūlymą, jeigu:

9.8.1. tiekėjas neatitiko minimalių kvalifikacijos reikalavimų;

9.8.2. tiekėjas savo pasiūlyme pateikė netikslius ar neišsamius duomenis apie savo kvalifikaciją ir, perkančiajai organizacijai prašant, nepatikslino jų;

9.8.3. tiekėjas savo pasiūlyme pateikė netikslius ar neišsamius dokumentus (tiekėjo įgaliojimą, jungtinės veiklos sutartį) ar jų nepateikė, ir, perkančiajai organizacijai prašant, nepatikslino jų ar nepateikė;

9.8.4. pasiūlymas neatitiko konkurso sąlygose nustatytų reikalavimų;

9.8.5. visų tiekėjų, kurių pasiūlymai neatmesti dėl kitų priežasčių, buvo pasiūlytos per didelės, perkančiajai organizacijai nepriimtinos kainos;

9.8.6. buvo pasiūlyta neįprastai maža kaina ir tiekėjas Komisijos prašymu nepateikė raštiško kainos sudėtinių dalių pagrindimo arba kitaip nepagrindė neįprastai mažos kainos;

9.8.7. tiekėjas per perkančiosios organizacijos nurodytą terminą neištaisė aritmetinių klaidų ir (ar) nepaaiškino pasiūlymo.

9.8.8. pasiūlymas buvo pateiktas ne perkančiosios organizacijos nurodytomis elektroninėmis priemonėmis;

9.8.9. tiekėjas pateikė pasiūlymą ir voke, ir elektroninėmis priemonėmis.

9.9. Tolimesnėse pirkimo procedūrose gali dalyvauti tik tie pasiūlymai, kurie atitinka visus pirkimo dokumentų reikalavimus.

**10. PASIŪLYMŲ VERTINIMAS**

10.1. Pasiūlymuose nurodytos kainos bus vertinamos eurais.

10.2. Ekonomiškai naudingiausio pasiūlymo vertinimas bus atliekamas pagal vertinimo kriterijus ir jų lyginamuosius svorius. Tiekėjas turi pateikti dokumentus, leidžiančius įvertinti jo pasiūlymą pagal nurodytus vertinimo kriterijus. Nebus taikomi jokie kiti vertinimo kriterijai. Laimėjusiu bus pripažintas tas pasiūlymas, kuris gaus daugiausiai ekonominio naudingumo balų.

10.3. Pasiūlymai bus vertinami ekspertiniu vertinimo būdu: pasiūlymų vertinimą atlieka perkančiosios organizacijos paskirti ekspertai. Pasiūlymai vertinami atskirai (nelyginami vienas su kitu). Atlikę pasiūlymų vertinimą, ekspertai pateikia komisijai ekspertinio vertinimo pažymas ir įvertinimo aprašymus.

10.4. Pasiūlymų vertinimui tiekėjas kartu su pasiūlymu *(pasiūlymo A dalis)* parengia ir pateikia:

10.4.1. Turizmo prekės ženklo koncepcijos projektą, pagrįstą pirmine prioritetinių turizmo rinkų (žr. Techninės specifikacijos 1 priedą), konkurencinės aplinkos ir Lietuvos gamtos ir kultūros paveldo galimų konkurencinių pranašumų analize (toliau – Prekės ženklo koncepcijos projektas).

10.4.2. 2 (du)logotipo (grafinio ženklo)pavyzdžius – kiekvieno pavyzdžio grafinį vaizdą pateikti ne mažiau nei dviejų dydžių (siūlomo įprasto dydžio logotipą (grafinį ženklą) ir rekomenduojamą minimalaus dydžio logotipą (grafinį ženklą) logotipo (grafinio ženklo) funkcionalumui įvertinti.

10.5. **Pasiūlymų vertinimo kriterijai**:

10.5.1. **Kaina.** Vertinama pirkimo objekto bendra pasiūlymo kaina, įskaitant visus mokesčius ir visas Tiekėjo išlaidas, susijusias su paslaugų teikimu.

10.5.2. **Praktinė užduotis**:

10.5.2.1. **Prekės ženklo koncepcijos projektas, pagrįstas pirmine prioritetinių turizmo rinkų** (žr. Techninės specifikacijos 1 priedą), **konkurencinės aplinkos ir Lietuvos gamtos ir kultūros paveldo galimų konkurencinių pranašumų analize.** Bus vertinama: a) pirminės analizės išvadų ir įžvalgų pagrįstumas, pakankamumas ir pritaikomumas naujo prekės ženklo kūrime; b) idėjos unikalumas ir originalumas kitų užsienio šalių turizmo prekės ženklų kontekste; c) koncepcijos patrauklumas ir siūloma nauda/vertė tikslinei auditorijai; d) prekės ženklo koncepcijos sąsajos su Lietuvos gamtos ir kultūros paveldo objektais.

10.5.2.2. **2 (du) logotipo (grafinio ženklo) pavyzdžiai**. Bus vertinama kiekvieno logotipo (grafinio ženklo): a) grafinio ženklo originalumas, meniškumas ir dizainas; b) logotipo (grafinio ženklo) atitikimas prekės ženklo koncepciją – ar grafinis sprendimas atitinka prekės ženklo koncepciją; c) grafinio sprendimo funkcionalumas: ar ženklas lengvai įsimenamas, ar lengvai įskaitomas/matomas įvairiais dydžiais, ar dera su skirtingais turizmo produktais (aktyviu turizmu, atsakingu ir ekologišku turizmu, kultūriniu turizmu).

10.6. Pasiūlymų vertinimo kriterijai, parametrai ir jų lyginamasis svoris:

|  |  |  |  |
| --- | --- | --- | --- |
| **Vertinimo kriterijai ir jų parametrai** | **Kriterijaus įvertinimas** | **Funkcinio parametro lyginamasis svoris** | **Kriterijaus lyginamasis svoris** |
| **Pirmas kriterijus – kaina (C)** |  |  | **X1=40** |
| **Antras kriterijus – Praktinė užduotis (T1)** |  |  | **Y1=60** |
| Prekės ženklo koncepcijos projekto pirminės analizės išvadų ir įžvalgų pagrįstumas, pakankamumas ir pritaikomumas; idėjos unikalumas ir originalumas; koncepcijos patrauklumas; prekės ženklo koncepcijos sąsajos su Lietuvos gamtos ir kultūros paveldo objektais (P1) | Rmax=10 | L1 = 0,6 |  |
| Logotipo (grafinio ženklo)dviejųpavyzdžių originalumas, meniškumas ir dizainas; logotipo (grafinio ženklo) atitikimas prekės ženklo koncepciją; grafinio sprendimo funkcionalumas (P2) | Rmax=10 | L2 = 0,4 |  |

10.7. Ekonominis naudingumas (S) apskaičiuojamas sudedant tiekėjo pasiūlymo kainos C ir kitų kriterijų (T) balus:



10.8. Pasiūlymo kainos (C) balai apskaičiuojami mažiausios pasiūlytos kainos (Cmin) ir vertinamo pasiūlymo kainos (Cp) santykį padauginant iš kainos lyginamojo svorio (X):

.

10.9. Kriterijaus (T1) balas apskaičiuojamas šio kriterijaus parametrų įvertinimų (Ps) sumą padauginant iš vertinamo kriterijaus lyginamojo svorio (Y1):

23.3.12. procurement contract ntimaso tyrimų atlikimo paslaugų techninės specifikacijos parengimo paslaugos23.3.12. procurement contract ntimaso tyrimų atlikimo paslaugų techninės specifikacijos parengimo paslaugos

*s*

*s*

*1*

*Y1*23.3.12. procurement contract ntimaso tyrimų atlikimo paslaugų techninės specifikacijos parengimo paslaugos

*P*

*T*23.3.12. procurement contract ntimaso tyrimų atlikimo paslaugų techninės specifikacijos parengimo paslaugos



















10.10. Kriterijaus parametro įvertinimas (Ps) apskaičiuojamas parametro reikšmę (Rp) palyginant su geriausia to paties parametro reikšme (t.y. Rmax=10) ir padauginant iš vertinamo kriterijaus parametro lyginamojo svorio (Ls).



10.11. Kriterijų balai apskaičiuojami juos suapvalinant ir paliekant du skaitmenis po kableliu.

10.12. Siekiant palengvinti vertinimą ir suvienodinti galimas balų interpretacijas, 10 balų skalė padalinta į kokybinius intervalus: puikiai (9 – 10 balų), gerai (7 – 8 balai), vidutiniškai (5 – 6 balai), silpnai (1 – 4).

10.13. Žemiau pateikiamas kokybinių vertinimų aprašymas\*:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| |  |  |  |  |  | | --- | --- | --- | --- | --- | | **Parametrai** |  |  |  |  | | **Puikiai**  **9 – 10 balų** | **Gerai**  **7 – 8 balai** | **Vidutiniškai**  **5 – 6 balai** | **Silpnai**  **1 – 4 balai** |
| **Prekės ženklo koncepcijos projekto pirminės analizės išvadų ir įžvalgų pagrįstumas, pakankamumas ir pritaikomumas; idėjos unikalumas ir originalumas; loginis prekės ženklo pozicionavimo pagrindimas; siūlomos prekės ženklo koncepcijos sąsajos su Lietuvos gamtos ir kultūros paveldo objektais (P1)** | | | | |
| 1. a) pirminės analizės išvadų ir įžvalgų pagrįstumas, pakankamumas ir pritaikomumas turizmo prekės ženklo kūrime | Analizės išvados ir įžvalgos yra logiškai pagrįstos, jų pakanka. Išvados taikliai ir logiškai pritaikomosprekės ženklo kūrime. | Analizės išvados ir įžvalgos yra logiškai pagrįstos, jų pakanka, tačiau jos nėra tiksliai pritaikomos prekės ženklo kūrime. | Išvadoms ir įžvalgoms trūksta pagrindimo, jos nėra tiksliai pritaikomos prekės ženklo kūrime. | Analizės išvadų ir įžvalgų nepakanka, jos nepritaikomos prekės ženklo kūrime. |
| b) idėjos unikalumas ir originalumas kitų užsienio šalių turizmo prekės ženklų kontekste | Pasiūlyta idėja pasižymi kūrybiškumu, inovatyvumu ir originalumu. | Pasiūlyta idėja pasižymi kūrybiškumu, tačiau trūksta inovatyvumo. | Pasiūlyta idėja yra standartinė, trūksta kūrybiškumo ir nėra originali. | Pasiūlyta idėja pateikta atmestinai, nekūrybiškai, šabloniškai. |
| c) koncepcijos patrauklumas ir siūloma nauda/vertė tikslinei auditorijai | Koncepcija labai patraukli – siūloma nauda turi didelį potencialą sudominti tikslines auditorijas. | Koncepcija patraukli – siūloma nauda turi potencialą sudominti tikslinę auditoriją. | Koncepcija yra mažai patraukli – mažai tikėtina, kadsiūloma nauda sudomins tikslinę auditoriją | Koncepcija nepatraukli – siūloma nauda neturi potencialo sudominti tikslinės auditorijos. |
| d) prekės ženklo koncepcijos sąsajos su Lietuvos gamtos ir kultūros paveldo objektais | Prekės ženklo koncepcija originaliai ir kūrybiškai pristato galimus Lietuvos gamtos ir kultūros paveldo konkurencinius pranašumus, sprendimas yra inovatyvus ir netradicinis. | Prekės ženklo koncepcija originaliai ir kūrybiškai pristatoLietuvos gamtos ir kultūros paveldo konkurencinius pranašumus, tačiau sprendimui trūksta inovatyvumo. | Prekės ženklo koncepcijos sąsajos suLietuvos gamtos ir kultūros paveldo konkurenciniais pranašumais yra silpnos, sprendimas yra tradicinis/šabloniškas. | Prekės ženklo koncepcija visiškai neturi sąsajų su Lietuvos gamtos ir kultūros paveldo konkurenciniais pranašumais. |
| **Logotipo (grafinio ženklo) 2 (dviejų) pavyzdžių originalumas, meniškumas ir dizainas; siūlomo prekės ženklo koncepcijos perteikimo tikslumas; siūlomo grafinio sprendimo funkcionalumas (P2):** | | | | |
| a) grafinio ženklo originalumas, meniškumas ir dizainas | Grafinis ženklas yra originalus ir inovatyvus. Aiškus ir neperkrautas bendras vaizdas. Puikus estetinis sprendimas: kompozicijoje vyrauja grafikos ir spalvų harmonija. | Grafinis ženklas yra originalus. Aiškus bendras vaizdas. Grafinis ženklas estetiškai patrauklus, tačiau kompozicijai trūksta vientisumo, t.y. trūksta grafikos ir spalvų darnumo. | Grafinis ženklas yra originalus. Bendram vaizdui trūksta aiškumo. Estetinis sprendimas turi trūkumų: kai kurie kompozicijos elementai (spalvos, proporcijos arba linijos) griauna harmoningą vaizdo pateikimą. | Grafinis ženklas nėra originalus. Bendras vaizdas nėra aiškus. Ženklui trūksta estetinio patrauklumo: kompozicija nėra harmoninga, t.y. nedera grafika ir spalvos. |
| b) logotipo (grafinio ženklo) atitikimas prekės ženklo koncepciją | Grafinis ženklas visiškai atitinka prekės ženklo koncepciją. | Grafinis ženklas iš dalies atitinka prekės ženklo koncepciją. | Grafinis ženklas mažai atitinka prekės ženklo koncepciją. | Grafinis ženklas visiškai neatitinka prekės ženklo koncepcijos. |
| c) grafinio sprendimo funkcionalumas | Grafinis ženklas lengvai matomas/skaitomas įvairiais dydžiais, yra lengvai įsimenamas, puikiai dera, pristatant skirtingus turizmo produktus (aktyvų, atsakingą ir ekologišką bei kultūrinį turizmą). | Grafinis ženklas lengvai matomas/skaitomas įvairiais dydžiais, yra lengvai įsimenamas, tačiau dera ne su visais turizmo produktais (aktyviu, atsakingu ir ekologišku bei kultūriniu turizmu). | Grafinis ženklas lengvai matomas/skaitomas įvairiais dydžiais, tačiau sunkiai įsimenamas dėl savo sudėtingumo ar blankumo (neišraiškingas), dera ne su visais turizmo produktais (aktyviu, atsakingu ir ekologišku bei kultūriniu turizmu). | Grafinis ženklas yra nefunkcionalus: sunkiai matomas/skaitomas įvairiais dydžiais, sunkiai įsimenamas dėl savo sudėtingumo ar blankumo (neišraiškingas), dera ne su visais turizmo produktais (aktyviu, atsakingu ir ekologišku bei kultūriniu turizmu). |

\* Kiekviena parametro dalis bus vertinama atskirai ir išvedamas bendras parametro reikšmių vidurkis.

10.14. Komisija, patikrinusi ir įvertinusi pasiūlymų techninius duomenis, apie jų rezultatus praneša dalyviams. Pasiūlymai baigiami vertinti vadovaujantis ekonomiškai naudingiausio pasiūlymo kriterijumi tik po antrojo vokų atplėšimo posėdžio, kai yra sužinomos dalyvių pasiūlytos kainos.

10.15. Tiekėjo techninis pasiūlymas, kuris įvertinamas mažiau nei 30 balų, atmetamas.

**11. PASIŪLYMŲ EILĖ IR SPRENDIMAS DĖL PIRKIMO SUTARTIES SUDARYMO**

11.1. Komisija, norėdama priimti sprendimą sudaryti pirkimo sutartį, turi nedelsdama įvertinti pateiktus dalyvių pasiūlymus, nustatyti pasiūlymų eilę ir laimėjusį pasiūlymą. Pasiūlymų eilė nustatoma ekonominio naudingumo mažėjimo tvarka. Jeigu kelių pateiktų pasiūlymų yra vienodos ekonominis naudingumas, nustatant pasiūlymų eilę pirmesnis į šią eilę įrašomas tiekėjas, kurio pasiūlymas (paskutinė jo dalis) įregistruotas anksčiausiai.

11.2. Perkančioji organizacija suinteresuotiems dalyviams nedelsdama (ne vėliau kaip per 5 darbo dienas) raštu praneša apie priimtą sprendimą sudaryti pirkimo sutartį ir nurodoma nustatyta pasiūlymų eilė, laimėjęs pasiūlymas, tikslus atidėjimo terminas. Perkančioji organizacija taip pat nurodo priežastis, dėl kurių buvo priimtas sprendimas nesudaryti pirkimo sutarties, pradėti pirkimą iš naujo. Šią informaciją perkančioji organizacija pateikia CVPIS susirašinėjimo priemonėmis.

11.3. Perkančioji organizacija, gavusi dalyvio CVPIS susirašinėjimo priemonėmis pateiktą prašymą, turi nedelsdama, ne vėliau kaip per 15 dienų nuo prašymo gavimo dienos, nurodyti:

11.3.1. dalyviui, kurio pasiūlymas nebuvo atmestas,– laimėjusio pasiūlymo charakteristikas ir santykinius pranašumus, dėl kurių šis pasiūlymas buvo pripažintas geriausiu, taip pat šį pasiūlymą pateikusio dalyvio pavadinimą;

11.3.2. dalyviui, kurio pasiūlymas buvo atmestas, pasiūlymo atmetimo priežastis.

11.4. Perkančioji organizacija konkurso sąlygų 11.2 punkte nurodytu atveju negali teikti informacijos, jei jos atskleidimas prieštarauja teisės aktams, kenkia visuomenės interesams, teisėtiems tiekėjų komerciniams interesams arba trukdo užtikrinti sąžiningą konkurenciją, taip pat neteikiama tokia informacija, kurią tiekėjas nurodė kaip konfidencialią.

11.5. Tais atvejais, kai pasiūlymą pateikė tik vienas tiekėjas, pasiūlymų eilė nenustatoma ir jo pasiūlymas laikomas laimėjusiu, jeigu nebuvo atmestas pagal konkurso sąlygų 3.9 ir (arba) 9.8 punktų nuostatas.

11.6. Perkančioji organizacija sudaryti pirkimo sutartį siūlo tam dalyviui, kurio pasiūlymas pripažintas laimėjusiu. Dalyvis sudaryti pirkimo sutarties kviečiamas CVPIS susirašinėjimo priemonėmis ir jam nurodomas laikas, iki kada jis turi pasirašyti pirkimo sutartį. Pirkimo sutarčiai pasirašyti laikas gali būti nustatomas atskiru pranešimu arba nurodomas pranešime apie laimėjusį pasiūlymą.

11.7. Jeigu tiekėjas, kurio pasiūlymas pripažintas laimėjusiu, pranešimu CVPIS susirašinėjimo priemonėmis atsisako sudaryti pirkimo sutartį, iki nurodyto laiko nepasirašo pirkimo sutarties arba atsisako pirkimo sutartį sudaryti konkurso sąlygose nustatytomis sąlygomis, laikoma, kad jis atsisakė sudaryti pirkimo sutartį. Tuo atveju perkančioji organizacija siūlo sudaryti pirkimo sutartį tiekėjui, kurio pasiūlymas pagal nustatytą pasiūlymų eilę yra pirmas po tiekėjo, atsisakiusio sudaryti pirkimo sutartį.

**12. PRETENZIJŲ IR SKUNDŲ NAGRINĖJIMO TVARKA**

12.1. Tiekėjas, norėdamas iki pirkimo sutarties sudarymo ginčyti perkančiosios organizacijos sprendimus ar veiksmus, turi pateikti pretenziją perkančiajai organizacijai Viešųjų pirkimų įstatymo V skyriuje nustatyta tvarka.

12.2. Tiekėjas turi teisę pateikti pretenziją  perkančiajai organizacijai CVPIS susirašinėjimo priemonėmis:

12.2.1. per 15 dienų nuo perkančiosios organizacijos pranešimo CVPIS susirašinėjimo priemonėmis apie jos priimtą sprendimą išsiuntimo tiekėjams dienos;

12.2.2. per 5 darbo dienas nuo paskelbimo apie perkančiosios organizacijos priimtą sprendimą dienos.

12.3. Perkančioji organizacija nagrinėja tik tas tiekėjų pretenzijas, kurios gautos iki pirkimo sutarties sudarymo dienos.

12.4. Perkančioji organizacija, gavusi pretenziją, nedelsdama sustabdo pirkimo procedūrą, kol bus išnagrinėta ši pretenzija ir priimtas sprendimas. Perkančioji organizacija negali sudaryti pirkimo sutarties anksčiau negu po 15 dienų nuo CVPIS susirašinėjimo priemonėmis pateikto pranešimo apie jos priimtą sprendimą išsiuntimo pretenziją pateikusiam tiekėjui ir suinteresuotiems dalyviams dienos.

12.5. Perkančioji organizacija privalo išnagrinėti pretenziją ir priimti motyvuotą sprendimą ne vėliau kaip per 5 darbo dienas nuo pretenzijos gavimo dienos, o apie priimtą sprendimą ne vėliau kaip kitą darbo dieną raštu pranešti pretenziją pateikusiam tiekėjui ir suinteresuotiems dalyviams, taip pat juos informuoti apie anksčiau praneštų pirkimo procedūros terminų pasikeitimą.

12.6. Perkančiosios organizacijos sprendimas, priimtas išnagrinėjus tiekėjo pretenziją, gali būti skundžiamas teismui Viešųjų pirkimų įstatymo V skyriuje nustatyta tvarka.

12.7. Jei išnagrinėjus tiekėjo pateiktą pretenziją ar ieškinį teisme, paaiškėja, kad pretenzija ar ieškinys buvo pateikti nepagrįstai ir dėl to buvo sustabdytos pirkimo procedūros ir perkančioji organizacija dėl nepagrįstos pretenzijos ar ieškinio patiria žalą, perkančioji organizacija turi teisę kreiptis į teismą dėl žalos atlyginimo.

**13. PIRKIMO SUTARTIES SUDARYMAS IR JOS SĄLYGOS**

13.1. Pirkimo sutartis bus pasirašoma ne anksčiau negu pasibaigė atidėjimo terminas (15 dienų laikotarpis nuo pranešimo apie sprendimą sudaryti sutartį išsiuntimo dienos). Atidėjimo terminas gali būti netaikomas, kai vienintelis suinteresuotas dalyvis yra tas, su kuriuo sudaroma sutartis.

13.2. Sudarant pirkimo sutartį negali būti keičiama laimėjusio tiekėjo pasiūlymo kaina.

13.3. Sutarties projektas pateiktas konkurso sąlygų 5 priede.

–––––––––––––––

|  |
| --- |
| Supaprastinto atviro  konkurso sąlygų |
| 1 priedas |

**TECHNINĖ SPECIFIKACIJA**

**Lietuvos kultūros ir gamtos paveldą reprezentuojančio prekės ženklo bei vienodo rinkodaros priemonių stiliaus kūrimas**

1. **ĮVADINĖ INFORMACIJA**
   1. **Perkančioji organizacija:**
   2. Perkančioji organizacija – Valstybinis turizmo departamentas prie Ūkio ministerijos (toliau – Perkančioji organizacija / PO).
   3. Perkančioji organizacija šį pirkimą atlieka įgyvendindama ES lėšomis finansuojamą projektą “Lietuvos gamtos ir kultūros paveldo objektų pristatymas bei reklama Lietuvos ir užsienio šalių internetiniuose portaluose, socialiniuose tinklalapiuose ir leidiniuose“ (toliau – Projektas).
2. **Perkamos paslaugos:**
   1. Perkamos paslaugos – Lietuvos gamtos ir kultūros paveldą reprezentuojančio prekės ženklo bei vienodo rinkodaros priemonių stiliaus kūrimo paslaugos, t.y. Lietuvos gamtos ir kultūros paveldą reprezentuojančio prekės ženklo (toliau – turizmo prekės ženklo) koncepcijos, logotipo (grafinio ženklo), jo naudojimo knygos (gido) bei dviejų šūkių sukūrimas (toliau – Paslaugos).
3. **Situacijos aprašymas:**
   1. Paslaugos įsigyjamos, siekiant 2014–2020 metų Europos Sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ įgyvendinimo priemonės Nr. 05.4.1-LVPA-V-812 „Nacionalinių turizmo maršrutų, trasų ir produktų rinkodara bei turizmo ženklinimo infrastruktūros plėtra“ projektų finansavimo sąlygų apraše Nr. 1, patvirtintame Lietuvos Respublikos ūkio ministro 2015 m. gruodžio 9 d. įsakymu Nr. 4-778 numatyto priemonės tikslo – didinti kultūros ir gamtos paveldo objektų lankomumą ir žinomumą, įgyvendinant remiamą veiklą – nacionalinių turizmo maršrutų, turizmo trasų ir prioritetinių turizmo produktų, apimančių kultūros ir gamtos paveldo objektus, rinkodarą (ieškoti – http://ukmin.lrv.lt/lt/veiklos-sritys/es-parama/2014-2020-m/nacionaliniu-turizmo-marsrutu-trasu-ir-produktu-rinkodara-bei-turizmo-zenklinimo-infrastrukturos-pletra).
   2. Paslaugos įsigyjamos, vadovaujantis Lietuvos turizmo rinkodaros 2016–2020 metų strategija, patvirtinta Lietuvos Respublikos ūkio ministro 2015 m. gruodžio 23 d. įsakymu Nr. 4-824 (toliau – Strategija). Strategija sukurta, remiantis PO užsakymu 2015-aisiais metais atliktu tyrimu „Lietuvos kaip šalies turizmui vertinimas“. Strategijos ieškoti [www.tourism.lt/lt/veikla/veiklos-sritys/turizmo-rinkodara](http://www.tourism.lt/lt/veikla/veiklos-sritys/turizmo-rinkodara).
4. **Perkamų paslaugų aktualumas ir tikslas:**
   1. PO naudoja 2007 metais sukurtą Lietuvos prekės ženklą, tačiau šalies prekės ženklas apima ne tik turizmą, bet ir kitas sritis: politiką, užsienio investicijas, eksportą (Saffron Brand Consultants, 2005), tad turizmo prekės ženklas nėra lygus šalies prekės ženklui. Atsisakius šūkio „Drąsi šalis“, kuris turizmui visai netiko, iki 2015 metų Valstybinis turizmo departamentas turizmo rinkodaros priemonėse naudojo šūkį „Lietuva: Pamatyk! Pajausk! Pamilk! Paragauk!“. Šūkis komunikavo žinutę, kad Lietuva – tai šalis, siūlanti unikalios, civilizacijos nesuniokotos, švarios gamtos prieglobstį, kokybiškas ir įvairias sveikatinimo paslaugas, turinti turtingą istoriją, architektūrą ir atsipalaidavimo galimybes. Šis šūkis buvo visų specialistų ir turistų vertinamas teigiamai, tačiau jis nepristatė Lietuvos išskirtinumo kitų Europos ir kaimyninių šalių kontekste. Šis šūkis tinka bet kuriai kitai šaliai, nes gerai pažinus šalį, jos žmonių gyvenimo būdą, atsiranda emocinis ryšys, todėl pamačius, pajutus ir paragavus, dažniausiai pamilstamas bet kuris kraštas. Įvertinus, kad emocijomis paremtas šūkis nebuvo niekuo originalus ir neleido Lietuvai išsiskirti iš kaimynių, todėl 2015 metais Valstybinis turizmo departamentas prie Ūkio ministerijos tam pačiam turizmo prekės ženklui patvirtino šūkį: „Lithuania – more life for your minute“ (Lietuva: daugiau gyvenimo per kiekvieną minutę). Nauja šūkio koncepcija gimė iš idėjos, kad Lietuvos išskirtinumas – tai kompaktiška šalis su puikia turizmo infrastruktūra, viskas lengvai ir greitai pasiekiama, todėl čia gali visko gauti daugiau per kiekvieną gyvenimo (kelionės) minutę. Patikrinus šį šūkį su turizmo ekspertais iš užsienio, kurių anglų kalba yra gimtoji, paaiškėjo, kad jie nelabai supranta norimą perteikti turinį, todėl šūkis buvo koreguotas į „Lithuania – get more“ (Lietuva – čia visko daugiau). Svarbu pabrėžti, kad šis šūkis orientuotas išimtinai į užsienio rinkas, t.y. atvykstamąjį turizmą. Tačiau iki šiol labiausiai buvo akcentuojama, kad galimybė gauti daugiau Lietuvoje atsiranda dėl Lietuvos, kaip mažos šalies, suvokimo. Tai nėra visiškai teisingas akcentas, nes kartu siunčiama žinia, kad Lietuva yra labai maža šalis.
   2. Tikslas *–* išanalizavus Strategijoje ir Techninės specifikacijos 1 priede nurodytas prioritetines rinkas, atlikus užsienio šalių, panašių į Lietuvą geografiniu ir ekonominiu aspektais bei turistiniu potencialu, prisistatymo ir įvaizdžio komunikacijos analizę, sukurti:
      1. Lietuvos gamtos ir kultūros paveldą reprezentuojančio prekės ženklo koncepciją. Naujai sukurtas turizmo prekės ženklas turi reprezentuoti Lietuvą, kaip unikalią ir patrauklią turistinę vietovę. Turizmo prekės ženklas turi perteikti vietovės jausmą potencialiems turistams iš užsienio, turi būti priimtinas ir pažįstamas vietos gyventojams (S. Anholt, Turizmo vietovės ženklodaros vadovas. 2009),
      2. logotipą (grafinį ženklą),
      3. logotipo (grafinio ženklo) naudojimo knygą (gidą),
      4. užsienio rinkai skirtą šūkį anglų kalba, kuris papildytų/lydėtų naujai sukurtą logotipą (grafinį ženklą) ir būtų lengvai pritaikomas (išverčiamas) komunikacijai prioritetinėse atvykstamojo turizmo rinkose bei Lietuvos vietinio turizmo skatinimui skirtą šūkį lietuvių kalba.
5. **Paslaugų apimties aprašyme naudojamos sąvokos:**
   1. Gamtos paveldo objektai – tai vandens telkiniai ir jų pakrantės, gyvūnija, rekreaciniai miškai, rekreacinės ir saugomos teritorijos bei saugomi kraštovaizdžio objektai, kurių vertybės sudaro galimybes naudoti juos įvairioms turizmo rūšims.
   2. Kultūros paveldo objektai – tai archeologijos, istorijos, meno, mokslo ir technikos, urbanistikos paveldo objektai, folkloras, kulinarija, tradicijos ir liaudies amatai, šiuolaikiniai meno kūriniai ir mokslo laimėjimai, kolekcijos, kiti kultūros objektai ir saugomos teritorijos, kurių vertybės sudaro galimybes naudoti juos įvairioms turizmo rūšims.
   3. Atsakingas turizmas – turizmo rūšis, skatinanti optimaliai naudoti išteklius, išsaugant gamtos išteklius ir biologinę įvairovę, gerbti turistus priimančių bendruomenių sociokultūrinį autentiškumą, išsaugant jų nekilnojamąjį ir gyvąjį kultūros paveldą bei tradicines vertybes, prisidėti prie tarpkultūrinio supratimo ir tolerancijos, palaikyti gyvybingas ir ilgalaikes ekonomines veiklas, duodančias socialinę ir ekonominę naudą visoms dalyvaujančioms interesų grupėms, skatinti vietovei tinkamiausias turizmo formas ir panašiai.
   4. Turizmo prekės ženklo koncepcijos projektas – konkurso pasiūlyme pateiktas turizmo prekės ženklo koncepcijos projektas.
6. **PASLAUGŲ APIMTIS**
7. **Išanalizuoti prioritetines turizmo rinkas** (tikslinė auditorija pagal geografinį kriterijų):
   1. Tiekėjas, įgyvendindamas paslaugas, turi išanalizuoti Strategijoje apibrėžtas prioritetines atvykstamojo turizmo rinkas (žr. Techninės specifikacijos 1 priedą).
   2. Tiekėjas, įgyvendindamas paslaugas, turi įvertinti ir išanalizuoti Lietuvos vietinio (vidaus) turizmo rinką.
8. **Sukurti Lietuvos gamtos ir kultūros paveldą reprezentuojančio** prekės ženklokoncepciją, logotipą (grafinį ženklą), šūkius vidaus ir užsienio turizmo rinkoms.

**1 lentelė. Paslaugų detalizavimas**

|  |  |  |
| --- | --- | --- |
| 1. | Atlikti prioritetinių atvykstamojo turizmo rinkų bei vietinio (vidaus) turizmo rinkos analizę | 1.1. Atlikti Lietuvos prioritetinių atvykstamojo turizmo rinkų turistų poreikių ir jų naudojamų kriterijų, pagal kuriuos pasirenkama kelionės šalis, analizę. Analizė *tikslinėms* (*svarbiausioms)* ir *tolimosioms* rinkoms turi būti parengta, naudojantis ne mažiau kaip dviem šaltiniais, kurių duomenys yra ne senesni kaip 2 metų. Analizė *svarbioms* ir *perspektyvinėms* turizmo rinkoms turi būti parengta, remiantis ne mažiau kaip vienu šaltiniu, kurio duomenys yra ne senesni kaip 2 metų.  1.2. Atlikti Lietuvos vietinio (vidaus) turizmo rinkos analizę. Analizė turi būti parengta, remiantis ne mažiau kaip vienu šaltiniu, kurio duomenys yra ne senesni kaip 2 metų.  Analizėje turi būti pateikiamos konkrečios išvados/įžvalgos, kuriomis grindžiama turizmo prekės ženklo koncepcija. |
| 2. | Atlikti konkurencinės aplinkos analizę | Atlikti ne mažiau kaip 2 užsienio šalių, panašių į Lietuvą geografiniu, ekonominiu aspektais bei turistiniu potencialu, prisistatymo ir turizmo įvaizdžio komunikacijos analizę. Pristatyti išvadas ir įžvalgas. Analizėje turi būti pateikiamos konkrečios išvados/įžvalgos, kuriomis grindžiama turizmo prekės ženklo koncepcija. |
| 3. | Nustatyti Lietuvos gamtos ir kultūros paveldo konkurencinius pranašumus | Atlikti Lietuvos gamtos ir kultūros paveldo analizę, identifikuojančią galimus konkurencinius Lietuvos pranašumus. Analizėje turi būti pateikiamos konkrečios išvados/įžvalgos, kuriomis grindžiama turizmo prekės ženklo koncepcija. |
| 4. | Parengti turizmo prekės ženklo koncepciją | Parengti išsamią turizmo prekės ženklo koncepciją (pagrindinę idėją) pagal konkursui pateiktą turizmo prekės ženklo koncepcijos projektą. |
| 5. | Sukurti ir pateikti turizmo prekės ženklo komunikacijos tono aprašymą | Parengtai turizmo prekės ženklo koncepcijai (pagal 4 šios lentelės punktą) pateikti komunikacijos tono aprašymą. |
| 6. | Sukurti šūkius vidaus ir užsienio rinkoms | Pagal parengtą ir su PO suderintą Lietuvos gamtos ir kultūros paveldą reprezentuojančio prekės ženklo koncepciją sukurti Lietuvos turizmo pristatymo šūkį vietinei (vidaus) rinkai (šūkį lietuvių kalba) ir užsienio rinkoms (šūkį anglų kalba). Kuriant šūkius, atsižvelgti į gamtos ir kultūros paveldo vertybes bei atsakingo turizmo propagavimą. |
| 7. | Sukurti Lietuvos turizmo logotipą (grafinį ženklą) ir vizualinį identitetą | Pagal parengtą ir su PO suderintą Lietuvos gamtos ir kultūros paveldą reprezentuojančio prekės ženklo koncepciją bei pagal konkursui pateiktus logotipo (grafinio ženklo) pavyzdžius, iš kurių vieną pasirenka Perkančioji organizacija, sukurti galutinį logotipą (grafinį ženklą) ir vizualinį identitetą (prireikus, koreguoti iki 3 etapų). |

1. **Sukurti prekės ženklo naudojimo knygą (gidą):**
   1. Su PO suderinus ir patvirtinus naujai sukurtą Lietuvos gamtos ir kultūros paveldą reprezentuojantį prekės ženklą, sukurti logotipo (grafinio ženklo) naudojimo knygą (gidą).

**2 lentelė. Prekės ženklo naudojimo knygai (gidui) keliami reikalavimai**

|  |  |  |
| --- | --- | --- |
| 1. | Sukurti logotipo (grafinio ženklo) naudojimo taisykles | Naudojimo taisyklėse turi būti: atstumai, dydžiai, galimi/negalimi naudojimai, komponavimo variantai, proporcijos, apsauginė erdvė ir kt. |
| 2. | Pateikti šriftus ir apibrėžti jų naudojimą | Pateikti logotipe (grafiniame ženkle) ir šūkiuose naudojamus šriftus, aprašyti šriftų naudojimą komunikacijoje. |
| 3. | Pateikti spalvas ir apibrėžti jų naudojimą | Pateikiami naudojamų spalvų kodai, spalvotas grafinis vaizdas, juodas-baltas grafinis vaizdas, spalvinis sprendimas ant skirtingų spalvotų paviršių ir kt. |
| 4. | Sukurti šūkių grafinį vaizdą | Pateikiamas šūkių grafinis vaizdas, logotipo ir šūkių komponavimas ir kt. |
| 5. | Parengti logotipo (grafinio ženklo) naudojimo taisykles ir šablonus įvairioms priemonėms | Turi būti aprašytos šių priemonių kūrimo taisyklės bei pateikti šablonai (maketai):   * leidinių viršelio šablonai (ne mažiau kaip 2 šablonai), * reklaminio skelbimo spaudoje šablonai (ne mažiau kaip 2 šablonai), * skrajutės/bukleto šablonai (ne mažiau kaip 2 šablonai), * vizitinės kortelės šablonai (2 šablonai lietuvių ir anglų k.), * voko šablonai (ne mažiau kaip 2 šablonai skirtingiems vokų išmatavimams), * raštų blanko šablonai (2 šablonai lietuvių ir anglų k.), * pranešimo spaudai šablonas, * prezentacijos šablonas („Power Point“), * dokumentų aplanko šablonas, * elektroninio laiško parašas, * fotografijos šablonas, * firminio maišelio šablonai (ne mažiau kaip 2 šablonai: su šūkiu ir be šūkio). * reklaminio stendo šablonas, * A3 formato plakato šablonas, kuriame naujai sukurtas logotipas (grafinis ženklas) komponuojamas su ES fondų investicijų ženklu (žr. 14.2 punktą), * kt. Tiekėjo siūlomos logotipo (grafinio ženklo) ir šūkio pritaikymo ir panaudojimo galimybės. |

1. **Reikalavimai turizmo prekės ženklo naudojimo knygos (gido) pateikimui:**
   1. Turizmo prekės ženklo naudojimo knygą (gidą) Tiekėjas pateikia elektroniniu formatu.
   2. Tiekėjas taip pat pateikia turizmo prekės ženklo koncepcijos prezentaciją, skirtą Perkančiajai organizacijai pristatyti naujai sukurto prekės ženklo koncepciją ir logotipo koncepciją įvairioms auditorijoms (pvz., pristatyti prekės ženklą turizmo sektoriui, visuomenei ir pan. nekomerciniais tikslais).
   3. Logotipas (grafinis ženklas) turi būti pateiktas skaitmeninėje laikmenoje vektoriniais bei kitais grafiniais darbiniais formatais (.ai, .eps, .cdr, .tiff, .pdf); galutinės bylos (failai) turi būti perduotos populiariausiais grafiniais formatais (.png, .jpg).

**10. Stebėsena ir ataskaitų teikimas:**

10.1.Tiekėjas, atlikęs techninėje specifikacijoje numatytas paslaugas ir darbus, pateikia Perkančiajai organizacijai įvykdytos veiklos ataskaitą.

11.2.Ataskaita pateikiama dviem egzemplioriais atskiruose segtuvuose bei elektroninėje laikmenoje ne vėliau kaip per 2 savaites po paslaugų įvykdymo.

11.3. Ataskaitos pateikimo formą ir turinį Tiekėjas privalo suderinti su Perkančiąja organizacija.

**12. Paslaugų suteikimo terminas ir vieta:**

12.1. Paslaugų suteikimo terminas – 2 (du) mėnesiai nuo Sutarties pasirašymo dienos.

12.2. Paslaugų teikimo vieta – Lietuvos Respublika.

1. **Paslaugų vykdymo tvarka:**
   1. Visos su konkrečių priemonių įgyvendinimu susijusios veiklos iš anksto turi būti suderinamos su Perkančiąja organizacija.
   2. Tiekėjas privalo užtikrinti gerą veiklos organizavimą, efektyvų paslaugų įgyvendinimą laiku, esant klausimams, nenumatytiems atvejams pateikti geriausius sprendimo būdus.
2. **Privalomas viešinimas:**
   1. Tiekėjas turi vykdyti privalomus visuomenės informavimo veiksmus: užtikrinti, kad Projekte dalyvaujantiems asmenims (Projektą vykdantiems asmenims, Projekto tikslinėms grupėms, Projekto rezultatus naudojantiems asmenims) būtų pranešta apie Projekto finansavimą iš Europos regioninės plėtros fondo pagal **Europos Parlamento ir Tarybos** reglamentą (ES) Nr. 1303/2013 (XII priedo 2.2 punktas).
   2. Visose Projekto vykdytojo įgyvendinamose informavimo apie Projektą priemonėse turi būti naudojamas 2014-2020 m. ES fondų investicijų ženklas (2014-2020 m. ES fondų investicijų ženklo naudojimo vadovas, <http://www.esinvesticijos.lt/lt/2014-2020_ES_fondu_zenklas>) (su pakeitimais ir papildymais).
   3. Prieš naudodamas struktūrinės paramos ženklą, Tiekėjas tai turi suderinti su Perkančiąja organizacija.

Techninės specifikacijos 1 priedas

**Prioritetinės turizmo rinkos**

* 1. **Tikslinės (svarbiausios) atvykstamojo turizmo rinkos:** Italija, Jungtinė Karalystė, Norvegija, Prancūzija, Švedija, Vokietija.
  2. **Tolimosios atvykstamojo turizmo rinkos:** Izraelis, JAV, Japonija ir Kinija.
  3. **Svarbios atvykstamojo turizmo rinkos:** Baltarusija, Latvija, Estija, Ukraina, Lenkija ir Rusija.
  4. **Perspektyvinės atvykstamojo turizmo rinkos:** Suomija, Ispanija, Danija, Belgija, Nyderlandai.
  5. **Vidaus turizmo rinka.**

**\_\_\_\_\_\_\_\_\_\_\_\_\_**

Supaprastinto atviro

konkurso sąlygų

2 priedas

**(Pasiūlymo A dalies forma)**

Herbas arba prekių ženklas

(Tiekėjo pavadinimas)

(Juridinio asmens teisinė forma, buveinė, kontaktinė informacija, registro, kuriame kaupiami ir saugomi duomenys apie tiekėją, pavadinimas, juridinio asmens kodas, pridėtinės vertės mokesčio mokėtojo kodas, jei juridinis asmuo yra pridėtinės vertės mokesčio mokėtojas)

**Valstybiniam turizmo departamentui**

**prie ūkio ministerijos**

**PASIŪLYMAS**

**DĖL LIETUVOS KULTŪROS IR GAMTOS PAVELDĄ REPREZENTUOJANČIO PREKĖS ŽENKLO BEI VIENODO RINKODAROS PRIEMONIŲ STILIAUS KŪRIMO PASLAUGŲ PIRKIMO**

**A DALIS. TECHNINĖ INFORMACIJA IR DUOMENYS APIE TIEKĖJĄ**

\_\_\_\_\_\_\_\_\_\_\_\_\_Nr.\_\_\_\_\_\_

(Data)

\_\_\_\_\_\_\_\_\_\_\_\_\_

(Sudarymo vieta)

|  |  |
| --- | --- |
| Tiekėjo pavadinimas */Jeigu dalyvauja ūkio subjektų grupė, surašomi visi dalyvių pavadinimai/* |  |
| Tiekėjo adresas */Jeigu dalyvauja ūkio subjektų grupė, surašomi visi dalyvių adresai/* |  |
| Už pasiūlymą atsakingo asmens vardas, pavardė |  |
| Telefono numeris |  |
| Fakso numeris |  |
| El. pašto adresas |  |

1. Šiuo pasiūlymu pažymime, kad sutinkame su visomis pirkimo sąlygomis, nustatytomis:

1) supaprastinto atviro konkurso skelbime, paskelbtame Centrinėje viešųjų pirkimų informacinėje sistemoje (CVPIS).

2) supaprastinto atviro konkurso sąlygose;

3) kituose pirkimo dokumentuose (jų paaiškinimuose, papildymuose).

2. Mes siūlome šias paslaugas:

|  |  |
| --- | --- |
| **Eil. Nr.** | **Paslaugų pavadinimas** |
| *1* | *2* |
| 1. | Lietuvos kultūros ir gamtos paveldą reprezentuojančio prekės ženklo bei vienodo rinkodaros priemonių stiliaus kūrimo paslaugos |

Siūlomos paslaugos visiškai atitinka pirkimo dokumentuose nurodytus reikalavimus.

3. Kartu su pasiūlymu pateikiami šie dokumentai:

|  |  |  |
| --- | --- | --- |
| **Eil.Nr.** | **Pateiktų dokumentų pavadinimas** | **Dokumento puslapių skaičius** |
| 1. |  |  |
| ... |  |  |

4. Vykdant sutartį, pasitelksime šiuos subteikėjus\*:

|  |  |  |
| --- | --- | --- |
| **Eil.Nr.** | **Subteikėjo pavadinimas** | **Įsipareigojimų dalis (nurodant konkrečius pagal sutartį prisiimamus įsipareigojimus), kuriai ketinama pasitelkti subteikėją** |
| 1. |  |  |
| 2. |  |  |
| ... |  |  |

*\*Pildyti tuomet, jei sutarties vykdymui bus pasitelkti subteikėjai.*

5. Vykdant sutartį, pasitelksime šiuos specialistus\*:

|  |  |  |
| --- | --- | --- |
| **Eil.Nr.** | **Specialistas (vardas, pavardė)** | **Įsipareigojimų dalis (nurodant konkrečius pagal sutartį prisiimamus įsipareigojimus), kuriai ketinama pasitelkti specialistą** |
| 1. |  |  |
| 2. |  |  |
| ... |  |  |

*\*Pildyti, jei tiekėjas ketina pasitelkti specialistus, kuriais bus remiamasi įrodinėjant tiekėjo kvalifikaciją ir vykdant sutartį, tačiau pasiūlymo pateikimo metu jie nėra tiekėjo ar jo pasitelkiamo(ų)*   
*subteikėjų(ų) darbuotojai, tačiau laimėjimo atveju bus įdarbinti.*

6.Šiame pasiūlyme yra pateikta konfidenciali informacija:

|  |  |
| --- | --- |
| **Eil.Nr.** | **Pateikto dokumento pavadinimas** |
| 1. |  |
| 2. |  |
| ... |  |

*Pildyti tuomet, jei bus pateikta konfidenciali informacija. Tiekėjas negali nurodyti, kad konfidenciali yra pasiūlymo kaina arba, kad visas pasiūlymas yra konfidencialus.*

*Pasiūlymo laimėjimo atveju viešai bus skelbiamas visas tiekėjo pasiūlymas, išskyrus šioje lentelėje nurodytą konfidencialią informaciją.*

Pateikdamas pasiūlymą tiekėjas sutinka su pirkimo sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.

Pasiūlymas galioja iki termino, nustatyto pirkimo dokumentuose.

|  |  |  |  |  |  |
| --- | --- | --- | --- | --- | --- |
|  |  |  |  |  |  |
| (Tiekėjo arba jo įgalioto asmens pareigų pavadinimas) |  | (Parašas) |  | (Vardas ir pavardė) |  |

Pastaba. Pildydamas šią formą teikėjas turi pateikti visą aukščiau prašomą informaciją. Teikėjui išbraukus formoje esančias nuostatas, jo pasiūlymas bus atmestas, išskyrus 4 ir 6 punktus. 4 ir 6 punktų teikėjas gali nepildyti arba juos išbraukti. Jei teikėjas 4 ir (ar) 6 punktų neužpildo arba juos išbraukia, laikoma, kad jis sutarčiai vykdyti subteikėjų nepasitelks / pasiūlyme konfidencialios informacijos nėra.

**(Pasiūlymo B dalies forma)**

Herbas arba prekių ženklas

(Tiekėjo pavadinimas)

(Juridinio asmens teisinė forma, buveinė, kontaktinė informacija, registro, kuriame kaupiami ir saugomi duomenys apie tiekėją, pavadinimas, juridinio asmens kodas, pridėtinės vertės mokesčio mokėtojo kodas, jei juridinis asmuo yra pridėtinės vertės mokesčio mokėtojas)

**Valstybiniam turizmo departamentui**

**prie ūkio ministerijos**

**PASIŪLYMAS**

**DĖL LIETUVOS KULTŪROS IR GAMTOS PAVELDĄ REPREZENTUOJANČIO PREKĖS ŽENKLO BEI VIENODO RINKODAROS PRIEMONIŲ STILIAUS KŪRIMO PASLAUGŲ PIRKIMO**

\_\_\_\_\_\_\_\_\_\_\_\_\_Nr.\_\_\_\_\_\_

(Data)

\_\_\_\_\_\_\_\_\_\_\_\_\_

(Sudarymo vieta)

|  |  |
| --- | --- |
| Tiekėjo pavadinimas */Jeigu dalyvauja ūkio subjektų grupė, surašomi visi dalyvių pavadinimai/* |  |
| Tiekėjo adresas */Jeigu dalyvauja ūkio subjektų grupė, surašomi visi dalyvių adresai/* |  |
| Už pasiūlymą atsakingo asmens vardas, pavardė |  |
| Telefono numeris |  |
| Fakso numeris |  |
| El. pašto adresas |  |

Mūsų pasiūlymo B dalyje yra nurodytos pasiūlymo A dalyje siūlomų paslaugų kainos:

|  |  |  |
| --- | --- | --- |
| **Eil. Nr.** | **Paslaugų pavadinimas** | **Kaina, Eur su PVM** |
| *1* | *2* | *3* |
| 1. | Lietuvos gamtos ir kultūros paveldą reprezentuojančio prekės ženklo koncepcija (analizė, komunikacijos tonas) ir 2 šūkiai |  |
| 2. | Logotipas (grafinis ženklas) ir vizualinis identitetas |  |
| 3. | Logotipo (grafinio ženklo) naudojimo knyga (gidas) |  |
| **Bendra pasiūlymo kaina, Eur su PVM:** | |  |

\*Pastabos:

- kaina pasiūlyme nurodoma paliekant du skaitmenis po kablelio;

- tais atvejais, kai pagal galiojančius teisės aktus tiekėjui nereikia mokėti PVM, jis 4 skiltyje pildo kainas be PVM ir nurodo priežastis, dėl kurių PVM nemoka:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Bendra pasiūlymo kaina, Eur su PVM (žodžiais)** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Jeigu bendra pasiūlymo kaina skaičiais neatitinka bendros pasiūlymo kainos, nurodytos žodžiais, teisinga laikoma pasiūlymo kaina, nurodyta žodžiais.

Į paslaugų kainą įskaičiuojamos visos galimos tiekėjo išlaidos ir visi mokesčiai.

|  |  |  |  |  |  |  |
| --- | --- | --- | --- | --- | --- | --- |
|  |  |  |  |  | |  |
| (Tiekėjo arba jo įgalioto asmens pareigų pavadinimas) |  | (Parašas) |  | (Vardas ir pavardė) | |  |
| Supaprastinto atviro  konkurso sąlygų | | |
| 3 priedas | | |

**(Tiekėjo deklaracijos forma)**

*Herbas arba prekių ženklas*

*(Tiekėjo pavadinimas)*

*(Juridinio asmens teisinė forma, buveinė, kontaktinė informacija, registro, kuriame kaupiami ir saugomi duomenys apie tiekėją, pavadinimas, juridinio asmens kodas, pridėtinės vertės mokesčio mokėtojo kodas, jei juridinis asmuo yra pridėtinės vertės mokesčio mokėtojas)*

**Valstybiniam turizmo departamentui**

**prie Ūkio ministerijos**

**TIEKĖJO DEKLARACIJA**

\_\_\_\_\_\_\_\_\_\_\_\_\_Nr.\_\_\_\_\_\_

(Data)

\_\_\_\_\_\_\_\_\_\_\_\_\_

(Sudarymo vieta)

|  |
| --- |
| 1. Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , |
| (Tiekėjo vadovo ar jo įgalioto asmens pareigų pavadinimas, vardas ir pavardė) |
| tvirtinu, kad mano vadovaujamas (-a) (atstovaujamas (-a))\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , |
| (Tiekėjo pavadinimas) |
| dalyvaujantis (-i) Valstybinio turizmo departamento prie Ūkio ministerijos atliekamame supaprastintame atvirame konkurse „Lietuvos kultūros ir gamtos paveldą reprezentuojančio prekės ženklo bei vienodo rinkodaros priemonių stiliaus kūrimo paslaugos“ nėra su kreditoriais sudaręs taikos sutarties, sustabdęs |

ar apribojęs savo veiklos, nesiekia priverstinio likvidavimo procedūros ar susitarimo su kreditoriais.

2.  Man žinoma, kad, jeigu mano pateikta deklaracija yra melaginga, vadovaujantis Lietuvos Respublikos viešųjų pirkimų įstatymo 39 straipsnio 2 dalies 1 punktu pateiktas pasiūlymas bus atmestas.

3. Tiekėjas už deklaracijoje pateiktos informacijos teisingumą atsako įstatymų nustatyta tvarka.

4. Jeigu viešajame pirkime dalyvauja ūkio subjektų grupė, deklaraciją pildo kiekvienas ūkio subjektas.

|  |  |  |  |  |  |
| --- | --- | --- | --- | --- | --- |
|  |  |  |  |  |  |
| (Deklaraciją sudariusio asmens pareigų pavadinimas) |  | (Parašas) |  | (Vardas ir pavardė) |  |

|  |
| --- |
| Supaprastinto atviro  konkurso sąlygų |
| 4 priedas |

**ĮVYKDYTŲ PANAŠIŲ SUTARČIŲ SĄRAŠAS**

Pateikiame informaciją apie per pastaruosius 3 metus\* (jeigu tiekėjas veikia trumpiau nei 3 metus - nuo jo įregistravimo datos) tiekėjo įvykdytas panašias sutartis:

|  |  |
| --- | --- |
| **Sutarties objektas** |  |
| **Sutarties sudarymo ir įvykdymo data** |  |
| **Tiekėjo suteiktų paslaugų aprašymas** |  |
| **Įvykdytos sutarties vertė (Eur su PVM)** |  |
| **Paslaugų gavėjo pavadinimas, adresas, telefono numeris,**  **atstovo vardas ir pavardė** |  |

\*skaičiuojant nuo Skelbime apie pirkimą nurodytos galutinės pasiūlymų pateikimo dienos.

|  |  |  |  |  |  |
| --- | --- | --- | --- | --- | --- |
|  |  |  |  |  |  |
| (Tiekėjo arba jo įgalioto asmens pareigų pavadinimas) |  | (Parašas) |  | (Vardas ir pavardė) |  |

|  |
| --- |
| Supaprastinto atviro konkurso sąlygų |
| 5 priedas |

|  |
| --- |
|  |

**(Sutarties projektas)**

****

|  |
| --- |
| LIETUVOS KULTŪROS IR GAMTOS PAVELDĄ REPREZENTUOJANČIO PREKĖS ŽENKLO BEI VIENODO RINKODAROS PRIEMONIŲ STILIAUS KŪRIMO PASLAUGŲ VIEŠOJO PIRKIMO – PARDAVIMO SUTARTIS NR. \_\_\_\_\_\_\_\_\_ |
| 2016-\_\_\_\_-\_\_\_\_  **Vilnius** |
| **Valstybinis turizmo departamentas prie Ūkio ministerijos** (toliau vadinama – Perkančioji organizacija), atstovaujamas *(pareigos, vardas, pavardė)*, veikiančio *(-ios)* pagal Valstybinio turizmo departamento prie Ūkio ministerijos nuostatus, ir |
| ***(Paslaugų teikėjas)***, atstovaujama *(pareigos, vardas, pavardė)*, veikiančio (-ios) pagal *(dokumentas, kurio pagrindu veikia asmuo)* (toliau vadinama – Paslaugų teikėjas),  *(jei tai ūkio subjektų grupė –atitinkami duomenys apie kiekvieną partnerį)* |
| toliau kartu šioje paslaugų viešojo pirkimo–pardavimo sutartyje vadinami „Šalimis“, o kiekvienas atskirai – „Šalimi“,  sudarė šią paslaugų viešojo pirkimo–pardavimo sutartį, toliau vadinamą „Sutartimi“, ir susitarė dėl toliau išvardintų sąlygų. |
| **1. SĄVOKOS**  1.1. Sutarties sąlygose vartojamos sąvokos:   * + 1. **Perkančioji organizacija** – Lietuvos Respublikos viešųjų pirkimų įstatyme nurodyta perkančioji organizacija, perkanti Sutarties sąlygose nurodytas paslaugas iš Paslaugų teikėjo;     2. **Paslaugų teikėjas** – ūkio subjektas, kuriuo gali būti fizinis asmuo ar privatus arba viešasis juridinis asmuo, ar tokių asmenų grupė, teikiantis paslaugas, pagal šią Sutartį;     3. **Subteikėjas** – tretysis asmuo, Paslaugų teikėjo Pasiūlyme įvardintas kaip Subteikėjas, arba kiti tretieji asmenys, paskirti Paslaugų teikėjo suteikti dalį Paslaugų Sutartyje nustatyta tvarka;     4. **Intelektinės nuosavybės teisės** – patentai, prekių ženklai, paslaugų ženklai, pramoninių pavyzdžių teisės (registruojamos arba ne), paraiškos bet kurioms minėtoms teisėms įregistruoti, autorių teisės, duomenų bazių teisės, firmos ženklai ar pavadinimai ir kitos panašios teises ar įsipareigojimai nepriklausomai nuo to, ar jie registruoti Lietuvoje ar kitose šalyse, ar neregistruotini;     5. **Paslaugos** – tai visos paslaugos ir (ar) prekės, dėl kurių Perkančioji organizacija vykdė viešąjį pirkimą pagal Pirkimo dokumentus ir kurias įsipareigojo suteikti ir (ar) pristatyti Paslaugų teikėjas, įskaitant žemiau nurodytas paslaugas ir (ar) prekes;     6. **Paslaugų suteikimo terminas** – laikas, skaičiuojamas nuo Paslaugų teikimo pradžios iki pabaigos, įskaitant Paslaugų perdavimą Perkančiajai organizacijai;     7. **Paslaugų perdavimo-priėmimo aktas** – dokumentas, įforminantis Paslaugų perdavimą-priėmimą, pasirašomas vadovaujantis Sutarties 3.3.1 punktu;     8. **Pasiūlymas** – tai Paslaugų teikėjo Pirkimo dokumentuose nustatyta tvarka Perkančiajai organizacijai pateiktų dokumentų visuma, siūlant suteikti Paslaugas už šiame pasiūlyme nurodytą kainą. Pasirašydamas šią Sutartį Paslaugų teikėjas patvirtina, kad ši Sutartis neprieštarauja Paslaugų teikėjo pasiūlymui;     9. **Projektas** – projektai, finansuojami pagal 2014-2020 m. Sanglaudos skatinimo veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ priemonę Nr. 05.4.1-LVPA-V-812 „[Nacionalinių turizmo maršrutų, trasų ir produktų rinkodara bei turizmo ženklinimo infrastruktūros plėtra](http://www.esinvesticijos.lt/lt/patvirtintos_priemones/patvirtintos_priemones/nacionaliniu-turizmo-marsrutu-trasu-ir-produktu-rinkodara-bei-turizmo-zenklinimo-infrastrukturos-pletra)“;     10. **Pirkimo dokumentai** – Perkančiosios organizacijos raštu pateikiami tiekėjams dokumentai, apibūdinantys perkamą objektą ir pirkimo sąlygas: skelbimas, techninė specifikacija, Sutarties projektas, kiti dokumentai ir dokumentų paaiškinimai (patikslinimai).     11. **Konfidenciali informacija** – su Sutartimi ir jos vykdymu susijusi informacija, nepaisant jos pateikimo būdo, formos ir laikmenos, kurios atskleidimas gali padaryti turtinę ar neturtinę žalą Paslaugų tiekėjui, Perkančiajai organizacijai ar trečiųjų asmenų interesams ir/ar kurios atskleidimo teisė nėra Šalių patvirtinta. |
| **2. SUTARTIES DALYKAS**  2.1. Sutarties dalykas yra Lietuvos kultūros ir gamtos paveldą reprezentuojančio prekės ženklo bei vienodo rinkodaros priemonių stiliaus kūrimo paslaugų paslaugos (toliau – Paslaugos). Paslaugų savybės nustatytos pateiktoje Paslaugų techninėje specifikacijoje (Sutarties 1 priedas).  2.2. Paslaugų BVPŽ kodas – 79421200-3, 11 kategorija.  2.3. Paslaugų teikimo vieta – Lietuva.  2.4. Paslaugų suteikimo terminas – 2 (du) mėnesiai nuo Sutarties pasirašymo dienos.  Sutartinių įsipareigojimų įvykdymo terminas iškilus nenumatytoms aplinkybėms, kurių nebuvo galima numatyti pirkimo ir/ar Sutarties vykdymo metu (Paslaugų teikėjui dėl pateisinamų priežasčių nespėjant laiku suteikti numatytų Paslaugų, perkančiajai organizacijai vėluojant priimti suteiktas Paslaugas ir pan.), Šalims raštu išreiškus tam sutikimą gali būti pratęstas, bet ne ilgiau kaip 1 (vienam) mėnesiui. Pratęsimų skaičius – ne daugiau kaip 1 kartas. |
| **3. SUTARTIES KAINODAROS TAISYKLĖS IR MOKĖJIMO SĄLYGOS**  3.1. Sutarties kaina:   |  |  |  | | --- | --- | --- | | **Eil. Nr.** | **Paslaugų pavadinimas** | **Kaina, Eur su PVM** | | *1* | *2* | *3* | | 1. | Lietuvos gamtos ir kultūros paveldą reprezentuojančio prekės ženklo koncepcija (analizė, komunikacijos tonas, 2 šūkiai) |  | | 2. | Logotipas (grafinis ženklas) ir vizualinis identitetas |  | | 3. | Logotipo (grafinio ženklo) naudojimo knyga (gidas) |  | | **Bendra Sutarties kaina, Eur su PVM:** | |  |   3.2. Į Sutarties kainą yra įskaičiuota Paslaugų kaina, visos išlaidos ir mokesčiai. Paslaugų teikėjas į Sutarties kainą privalo įskaičiuoti visas su Paslaugų teikimu susijusias išlaidas, įskaitant, bet neapsiribojant:  3.2.1. visas su dokumentų, kurių reikalauja Perkančioji organizacija, rengimu ir pateikimu susijusias išlaidas;  3.2.2. aprūpinimo įrankiais, reikalingais Paslaugoms atlikti, išlaidas.  Jokios papildomos Paslaugų teikėjo išlaidos prie šiame punkte numatytos atlyginimo sumos nepridedamos ir nekompensuojamos.  3.3. Mokėjimai atliekami eurais tokia tvarka:  3.3.1. Paslaugų perdavimas ir priėmimas įforminamas Paslaugų perdavimo-priėmimo aktu, kuris pasirašomas Paslaugų teikėjo ir Perkančiosios organizacijos įgaliotų atstovų;  3.3.2. už faktiškai suteiktas Paslaugas Perkančioji organizacija pagal pasirašytą Paslaugų perdavimo – priėmimo aktą ir pateiktą sąskaitą – faktūrą Paslaugų teikėjui atsiskaito per 7 (septynias) kalendorines dienas nuo atsiskaitymui su Perkančiąja organizacija skirtų ES paramos lėšų pervedimo į Perkančiosios organizacijos Projektui skirtą sąskaitą dienos. Perkančioji organizacija įsipareigoja, kai tai objektyviai pagrįsta (dėl mokėjimo prašymų ES paramos lėšas administruojančiai institucijai teikimo tvarkos), atsiskaityti su Paslaugų teikėju už tinkamai suteiktas Paslaugas ne vėliau kaip per 60 (šešiasdešimt) kalendorinių dienų nuo Paslaugų teikėjo pateiktos sąskaitos –faktūros ir Paslaugų perdavimo – priėmimo akto pasirašymo dienos. Nurodytas 60 (šešiasdešimt) kalendorinių dienų terminas netaikomas dėl nuo Perkančiosios organizacijos nepriklausančių aplinkybių, nustatytų Lietuvos Respublikos finansų ministro 2014-10-08 įsakymu Nr. 1K-316 patvirtintų Projektų administravimo ir finansavimo taisyklių (su pakeitimais ir papildymais) (TAR, 2014-10-09, Nr. 2014-13940) 239 p. ir 240 p.: jei ES paramos lėšas administruojanti ir (ar) išmokanti institucija galutinio mokėjimo prašymo tikrinimo metu, atlieka projekto patikrą vietoje ar turi įvertinti projekto pajamas nustatyta tvarka arba gauti kitų institucijų ar ekspertų išvadas dėl produktų ir (ar) rezultatų kokybės patvirtinimo arba, kai ES paramos lėšas administruojanti ir (ar) išmokanti institucija galutinio mokėjimo prašymo tikrinimo metu įtarusi, kad yra Projekto sutarties pažeidimų, nustatyta tvarka atlieka įtariamo pažeidimo tyrimą ir kai yra sustabdytas lėšų išmokėjimas. Tokiu atveju Perkančioji organizacija privalo informuoti Paslaugų teikėją apie pateikto mokėjimo prašymo tikrinimo termino pratęsimą, sprendimo dėl pažeidimo priėmimą, lėšų išmokėjimo atnaujinimą, apmokėjimo terminus;  3.3.4. Jeigu susitarta dėl tarpinių mokėjimų, tarpinių mokėjimų suma priklauso nuo faktiškai suteiktų Paslaugų;  3.3.5. Perkančioji organizacija už suteiktas Paslaugas Paslaugų teikėjui atsiskaito mokėjimo pavedimu į Paslaugų teikėjo nurodytą banko sąskaitą.  3.4. Sutartyje nustatyta fiksuota kaina, kuri negalės būti keičiama, išskyrus 3.4.1 – 3.4.3 punktuose numatytus atvejus.  3.4.1. Sutarties kaina gali būti keičiama Sutarties galiojimo laikotarpiu pasikeitus PVM tarifui. Sutarties kaina Sutarties galiojimo laikotarpiu pasikeitus PVM gali būti atitinkamai keičiama. Sutarties kaina perskaičiuojama ją keičiant tokiu procentu, kokiu pakito mokesčio dydis. Sutarties kainos pakeitimas įforminamas Šalių susitarimu, pasirašomu abiejų Sutarties Šalių, perskaičiuota kaina įsigalioja nuo kitos dienos. Nuo šios dienos suteiktoms Paslaugoms bus mokama perskaičiuota kaina.  3.4.2. Sutarties kaina automatiškai sumažinama, jei paaiškėja, kad faktiškai suteiktų Paslaugų apimtis, kuri fiksuojama Šalių pasirašomuose Paslaugų (jų dalių) perdavimo – priėmimo aktuose, yra mažesnė negu Paslaugų apimtis, kuri buvo nurodyta kaip numatoma Paslaugų apimtis Paslaugų teikėjo Pasiūlyme ir / ar Sutartyje. Perkančiajai organizacijai sumokėjus Paslaugų teikėjui sumas, numatytas Šalių pasirašytuose Paslaugų perdavimo-priėmimo aktuose, Perkančioji organizacija laikoma visiškai atsiskaičiusi su Paslaugų teikėju už pagal šią Sutartį suteiktas Paslaugas. Šalys aiškiai susitaria, kad ši nuostata negali būti aiškinama kaip Paslaugų teikėjo teisė nesuteikti dalies Paslaugų, kurias jis įsipareigojo suteikti šia Sutartimi ir / ar kaip šalinanti ar apribojanti Paslaugų teikėjo atsakomybę už šioje Sutartyje įvardintų Rezultatų pasiekimo neužtikrinimą.  3.4.3. Sutarties kaina gali būti mažinama bet kuriuo Sutarties galiojimo laikotarpiu, jei tai pasiūlo ar tam raštu pritaria Paslaugų teikėjas, su kuriuo buvo sudaryta Sutartis (pvz., dėl rinkos kainų sumažėjimo, Paslaugų teikėjo galimybių pritaikyti nuolaidas atsiradimo ar pan.). Sutarties kainos pakeitimas įforminamas Šalių susitarimu, pasirašomu abiejų Šalių, perskaičiuota kaina įsigalioja nuo kitos dienos. Ši nuostata negali būti aiškinama kaip Sutartį sudariusio Paslaugų teikėjo teisė neatlikti dalies paslaugų, kurias ji įsipareigojo atlikti šia Sutartimi ir / ar kaip šalinanti ar apribojanti Paslaugų teikėjo atsakomybę už Sutartyje įvardintų rezultatų pasiekimo neužtikrinimą.  3.4.4. Jei ES paramos lėšas administruojanti ir (ar) išmokanti institucija, įvertinusi ir nustačiusi produktų ir (ar) rezultatų kokybės ir (ar) kiekio (apimties) neatitikimų ir (ar) Sutarties pažeidimų dėl Paslaugų teikėjo kaltės, neišmoka lėšų arba jų dalies, Sutarties kaina gali būti atitinkamai mažinama. Tokiu atveju Paslaugų teikėjas turi išrašyti Perkančiajai organizacijai kreditinę (PVM) sąskaitą faktūrą. |
| **4. PIRKIMO SUTARTIES ŠALIŲ TEISĖS IR PAREIGOS**  4.1. **Paslaugų teikėjas įsipareigoja**:  4.1.1. teikti Paslaugas Perkančiajai organizacijai pagal Sutartį ir Perkančiosios organizacijos pateiktus užsakymus už Paslaugų kainą, savo rizika bei sąskaita kaip įmanoma rūpestingai bei efektyviai, įskaitant, bet neapsiribojant, Paslaugų teikimą pagal geriausius visuotinai pripažįstamus profesinius, techninius standartus ir praktiką, panaudodamas visus reikiamus įgūdžius, žinias;  4.1.2. nedelsdamas raštu informuoti Perkančiąją organizaciją apie bet kurias aplinkybes, kurios trukdo ar gali sutrukdyti Paslaugų teikėjui užbaigti Paslaugų teikimą nustatytais terminais;  4.1.3. po Paslaugų suteikimo nedelsdamas perleisti nuosavybės teisę į Paslaugų teikimo rezultatą, jeigu toks sukuriamas;  4.1.4. užtikrinti iš Perkančiosios organizacijos Sutarties vykdymo metu gautos ir su Sutarties vykdymu susijusios informacijos konfidencialumą bei apsaugą;  4.1.5. pateikti išsamią Paslaugų teikimo ataskaitą pagal Paslaugų techninės specifikacijos reikalavimus;  4.1.6. nenaudoti Perkančiosios organizacijos Paslaugų ženklų ar pavadinimo jokioje reklamoje, leidiniuose ar kitur be išankstinio raštiško Perkančiosios organizacijos sutikimo;  4.1.7. užtikrinti, kad Sutarties sudarymo momentu ir visą jos galiojimo laikotarpį Paslaugų teikėjo specialistai turėtų reikiamą kvalifikaciją ir patirtį, reikalingas norint teikti Paslaugas;  4.1.8. Perkančiajai organizacijai raštu paprašius grąžinti visus iš Perkančiosios organizacijos gautus, Sutarčiai vykdyti reikalingus dokumentus;  4.1.9. raštu suderinti su Perkančiąja organizacija pasiūlyme ir Sutartyje nurodytus Subteikėjus (jei jie pasitelkiami), jei atsirado būtinybė juos keisti, o naujieji Subteikėjai turi atitikti Pirkimo dokumentuose Subteikėjams keliamus reikalavimus. Paslaugų teikėjas yra atsakingas už Subteikėjo, jo įgaliotų atstovų ir darbuotojų / specialistų veiksmus arba neveikimą taip, kaip atsakytų už savo paties veiksmus ar neveikimą;  4.1.10. vykdyti privalomus visuomenės informavimo veiksmus: užtikrinti, kad Projekte dalyvaujantiems asmenims (Projektą vykdantiems asmenims, Projekto tikslinėms grupėms, Projekto rezultatus naudojantiems asmenims) būtų pranešta apie Projekto finansavimą iš Europos regioninės plėtros fondo pagal **Europos Parlamento ir Tarybos** reglamentą (ES) Nr. 1303/2013 (XII priedo 2.2 punktas); visose Projekto vykdytojo įgyvendinamose informavimo apie Projektą priemonėse turi būti naudojamas 2014-2020 m. ES fondų investicijų ženklas (2014-2020 m. ES fondų investicijų ženklo naudojimo vadovas, <http://www.esinvesticijos.lt/lt/2014-2020_ES_fondu_zenklas>) (su pakeitimais ir papildymais). Prieš naudodamas struktūrinės paramos ženklą, Paslaugų teikėjas tai turi suderinti su Perkančiąja organizacija. Taip pat vadovaujantis Lietuvos Respublikos finansų ministro 2014-10-08 įsakymu Nr. 1K-316 patvirtintų Projektų administravimo ir finansavimo taisyklių (su pakeitimais ir papildymais) 37 punktu pagaminti bent vieną plakatą (ne mažesnį kaip A3 formato), kuriame turi būti pateikta informacija apie įgyvendinamą projektą ir finansavimą iš atitinkamo ES struktūrinio fondo lėšų. Plakato pakabinimo vietą suderinti su Perkančiąja organizacija;  4.1.11. tinkamai vykdyti kitus įsipareigojimus, numatytus Sutartyje ir galiojančiuose Lietuvos Respublikos teisės aktuose.  4.2. **Paslaugų teikėjas turi teisę**:  4.2.1. gauti Paslaugų kainą su sąlyga, kad jis tinkamai vykdo šią Sutartį;  4.2.2. Paslaugų teikėjas turi ir kitas šios Sutarties ir Lietuvos Respublikoje galiojančių teisės aktų numatytas teises;  4.2.3. Sutarties vykdymui pasitelkti Pasiūlyme nurodytą(us) Subteikėją(us): /*nurodyti*/.  4.3.**Perkančioji organizacija įsipareigoja**:  4.3.1. Paslaugų teikėjuisudaryti visas sąlygas, suteikti informaciją ar dokumentus, būtinus Paslaugoms teikti;  4.3.2. mokėti Sutarties kainą už tinkamai suteiktas ir kokybiškas Paslaugas pagal šios Sutarties sąlygas.  4.4. **Perkančioji organizacija** turi visas šios Sutarties bei Lietuvos Respublikoje galiojančių teisės aktų numatytas teises. | |
| 5. Sutarties įvykdymo užtikrinimas  5.1. Pirkimo sutarties tinkamas įvykdymas yra užtikrintas netesybomis – iki 20 procentų bauda nuo Sutartyje numatytos bendros Sutarties kainos.  5.2. Sutarties įvykdymo užtikrinimu garantuojama, kad Perkančiajai organizacijai bus atlyginti nuostoliai, atsiradę Paslaugų teikėjui dėl jo kaltės pažeidus Sutartį.  5.3. Jei Paslaugų teikėjas nevykdo savo sutartinių įsipareigojimų ar vykdo juos netinkamai, Perkančioji organizacija pareikalauja sumokėti visą 20 procentų, nuo Sutartyje numatytos bendros Sutarties kainos, dydžio baudą ar jos dalį priklausomai nuo neįvykdytos Sutarties dalies vertės. Prieš pateikdama reikalavimą sumokėti baudą, Perkančioji organizacija įspėja apie tai Paslaugų teikėją, nurodydama, dėl kokio pažeidimo pateikia šį reikalavimą bei nurodo protingą terminą trūkumams pašalinti. | |
| 6. Intelektinės ir pramoninės nuosavybės teisės  6.1. Visi rezultatai (jei tokie sukuriami), kaip numatyta Sutarties 4.1.3 punkte, ir su jais susijusios teisės, įgytos vykdant Sutartį, įskaitant autorines ir kitas intelektinės ar pramoninės nuosavybės teises, yra Perkančiosios organizacijos nuosavybė.  6.2. Paslaugų teikėjas užtikrina, kad jokios trečiųjų asmenų teisės nėra pažeidžiamos Sutarties vykdymo metu ir Sutarties vykdymui nėra naudojami intelektinės nuosavybės teisės saugomi objektai, į kuriuos Paslaugų teikėjas neturi intelektinės nuosavybės teisių.  6.3. Paslaugų teikėjas įsipareigoja atlyginti Perkančiajai organizacijai nuostolius, patirtus dėl trečiųjų šalių ieškinių dėl patentinių, prekių ženklų, autorių ir gretutinių teisių pažeidimų, kylančių dėl Sutarties vykdymo, išskyrus atvejus, kai toks pažeidimas atsiranda dėl Perkančiosios organizacijos kaltės. | |
|  | |
| 7. PASLAUGŲ TEIKĖJO PERSONALAS  7.1. Paslaugų teikėjo specialistų, kurie atlieka Paslaugas, darbo valandos yra nustatomos pagal Paslaugų teikėjo valstybės įstatymus ir kitus teisės aktus, apie tai pateikiant Perkančiajai organizacijai visą informaciją. Paslaugų teikėjas prisiima visą atsakomybę, susijusią su specialistų darbo sąlygų reguliavimu, bet užtikrina, kad nustatant darbo laiką bus atsižvelgta į Paslaugų specifiką.  7.2. Paslaugų teikėjas Paslaugoms teikti skiria specialistus, kurie buvo nurodyti Paslaugų teikėjo pasiūlyme. Paslaugų teikėjas turi padalinti darbo krūvius taip, kad būtų užtikrintas Paslaugų optimalus vykdymas. Atsiradus būtinybei keisti pasiūlyme nurodytus specialistus, Paslaugų teikėjas ne vėliau kaip 14 (keturiolika) dienų prieš pasikeičiant bent vienam iš specialistų privalo raštu tai suderinti su Perkančiosios organizacijos įgaliotu asmeniu, o naujai pasitelkiami specialistai turi atitikti Pirkimo dokumentuose jiems nustatytus reikalavimus ir pateikti reikalavimus atitinkančius dokumentus; taip pat užtikrinti sklandų darbų perdavimą ir perėmimą.  7.3. Sutarties galiojimo metu be Perkančiosios organizacijos sutikimo Paslaugų teikėjas neturi teisės keisti asmenų, paskirtų Paslaugoms teikti. Jeigu Perkančioji organizacija yra pagrįstai nepatenkinta Paslaugų teikėjo paskirtu asmeniu, Paslaugų teikėjas Perkančiosios organizacijos raštišku prašymu privalo nedelsdamas pakeisti tokį asmenį. Keičiamas asmuo turi būti ne žemesnės kvalifikacijos, nei nustatyta Pirkimo dokumentuose bei pateikia specialisto kvalifikaciją įrodančius dokumentus.  7.4. Jeigu Paslaugoms vykdyti paskirtas asmuo negali teikti Paslaugų dėl priežasčių, nepriklausančių nuo Šalių, Šalys aptaria susidariusią padėtį ir Paslaugų teikėjas, Perkančiajai organizacijai pritarus raštu, paskiria kitą asmenį, kurio profesinė kvalifikacija yra ne žemesnė nei buvo nustatyta Pirkimo dokumentuose bei pateikia specialisto kvalifikaciją įrodančius dokumentus. Priimtinas asmuo, pakeičiantis ankstesnį paskirtą asmenį, turi būti paskirtas per 14 (keturiolika) dienų.  8. Šalių atsakomybė  7.1. Šalių atsakomybė yra nustatoma pagal galiojančius Lietuvos Respublikos teisės aktus ir šią Sutartį. Šalys įsipareigoja tinkamai vykdyti savo įsipareigojimus, prisiimtus šia Sutartimi, ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą.  7.2. Neatlikus apmokėjimo nustatytais terminais, Paslaugų teikėjo pareikalavimu Perkančioji organizacija privalo sumokėti Paslaugų teikėjui už kiekvieną uždelstą dieną *0,02 %*, delspinigių nuo laiku neapmokėtos sumos už kiekvieną uždelstą dieną.  7.3. Jei Paslaugų teikėjas dėl savo kaltės neatlieka Paslaugų nustatytu terminu, Perkančioji organizacija turi teisę be oficialaus įspėjimo ir nesumažindama kitų savo teisių gynimo būdų pradėti skaičiuoti *0,02 %* dydžio delspinigius nuo neatliktų Paslaugų kainos už kiekvieną termino praleidimo dieną, neviršijant *5 %* bendros Sutarties kainos.  7.4. Jei apskaičiuoti delspinigiai viršija *5%* bendros Sutarties kainos, Perkančioji organizacija gali, prieš tai raštu įspėjusi Paslaugų teikėją:  7.4.1. išskaičiuoti delspinigių sumą iš Paslaugų teikėjui mokėtinų sumų;  7.4.2. reikalauti sumokėti baudą;  7.4.3. nutraukti Sutartį.  7.5. Delspinigių sumokėjimas neatleidžia Šalių nuo pareigos vykdyti šioje Sutartyje prisiimtus įsipareigojimus. | |
| 8. Nenugalimos jėgos aplinkybės *(force majeure)*  8.1. Sutarties galiojimo laikotarpiu Šalys gali būti visiškai ar iš dalies atleidžiamos nuo atsakomybės dėl ypatingų ir neišvengiamų aplinkybių – nenugalimos jėgos (*force majeure*), nustatytos ir Šalies įrodytos pagal Lietuvos Respublikos Civilinį kodeksą, jeigu Šalis per 3 (tris) dienas pranešė kitai Šaliai apie kliūtį bei jos poveikį įsipareigojimų vykdymui.  8.2. Nenugalima jėga (*force majeure*) nelaikomos Šalies veiklai turėjusios įtakos aplinkybės į kurių galimybę Šalys, sudarydamos Sutartį, atsižvelgė, t.y. Lietuvoje, jos ūkyje pasitaikančios aplinkybės, sąlygos, valstybės ar savivaldos institucijų sprendimai, sukėlę bet kurios iš Šalių reorganizavimą, likvidavimą, privatizavimą, veiklos pobūdžio pakeitimą, stabdymą (trukdymą), kitos aplinkybės, kurios turėtų būti laikomos ypatingomis, bet Lietuvoje Sutarties sudarymo metu yra tikėtinos. Nenugalima jėga (*force majeure*) taip pat nelaikoma tai, kad rinkoje nėra reikalingų prievolei vykdyti prekių, Šalis neturi reikiamų finansinių išteklių arba Šalies kontrahentai pažeidžia savo prievoles. | |
| 9. Šalių pareiškimai ir garantijos  9.1. Kiekviena iš Šalių pareiškia ir garantuoja kitai Šaliai, kad:  9.1.1. Šalis yra tinkamai įsteigta ir teisėtai veikia pagal Lietuvos Respublikos įstatymus;  9.1.2. Šalis atliko visus teisinius veiksmus, būtinus, kad Sutartis būtų tinkamai sudaryta ir galiotų, ir turi visus teisės aktais numatytus leidimus, licencijas, specialistus, reikalingus Paslaugoms teikti;  9.1.3. sudarydama Sutartį, Šalis neviršija savo kompetencijos ir nepažeidžia ją saistančių įstatymų, kitų privalomų teisės aktų, taisyklių, statutų, teismo sprendimų, įstatų, nuostatų, potvarkių, įsipareigojimų ir susitarimų;  9.1.4. ši Sutartis yra Šaliai galiojantis, teisinis ir ją saistantis įsipareigojimas, kurio vykdymo galima pareikalauti pagal Sutarties sąlygas. | |
| 10. Konfidencialumo įsipareigojimai  10.1. Sutartis ir visas (laimėjusio) Paslaugų teikėjo pasiūlymas, išskyrus Konfidencialią informaciją bus viešinamas Lietuvos Respublikos teisės aktų nustatyta tvarka.  10.2. Perkančioji organizacija kiekvienu atveju, prieš viešindama Sutartį ir Paslaugų teikėjo pasiūlymą bei su juo pateiktus dokumentus, įvertina konfidencialumo žyma pažymėtus duomenis. Perkančioji organizacija spręsdama dėl pateiktos informacijos konfidencialumo taiko skaidrumo, proporcingumo principus ir esant poreikiui kreipiasi į Paslaugų teikėją, prašydama patvirtinti (pateikti įrodymus), kuri informacija ar jos dalis yra laikytina konfidencialia.  10.3. Konfidencialia informacija yra laikoma:  10.3.1. tiekėjo Pasiūlyme nurodytos prekių, paslaugų ar darbų kainos sudedamosios dalys (jei nurodyta Paslaugų teikėjo);  10.3.2. kita informacija, kurios konfidencialumą nurodė Paslaugų teikėjas (komercinė (gamybinė) paslaptis ir konfidencialieji pasiūlymų aspektai):  10.3.2.1. komercinė paslaptis turi būti slapta, suteikti jos turėtojui konkurencinį pranašumą, saugoma protingomis pastangomis (pvz. fizinėmis, techninėmis, teisinėmis, organizacinėmis ar kitokiomis priemonėmis, atsižvelgiant į tai ar buvo priimtas sprendimas skelbti konkrečius duomenis, kaip saugotinus);  10.3.2.2. informacija apie klientus (nuolatinius tiekėjo prekių ar paslaugų pirkėjus, duomenys apie tai kokių partnerių paslaugomis bei kitokiomis sąlygomis toks ūkio subjektas naudojasi, pvz. konkrečios įmonės paslaugų poreikis, jų mokumas, finansinė būklė patikimumas ir kt.);  10.3.2.3. informacija susijusi su ūkio subjekto duomenų bazėmis (apie klientus, partnerius konkurentus ir pan.);  10.3.2.4. informacija susijusi su ūkio subjekto sudaromų sandorių sąlygomis, finansine informacija (ūkio subjekto padalinių ir jos padalinių pajamomis, išlaidomis, atsiskaitymų tvarka ir pan.) ir kita informacija.  10.4. Konfidencialia informacija nelaikoma:  10.4.1. bendra pasiūlymo kaina;  10.4.2. informacija, kuri yra viešai prieinama;  10.4.3. informacija, kuri yra valdoma Šalių be apribojimų ją atskleisti;  10.4.4. informacija, pateikta trečiųjų asmenų, turėjusių raštu patvirtintą teisę atskleisti Konfidencialią informaciją;  10.4.5. informacija, kuri privalo būti atskleista pagal įstatymus ar kitus teisės aktus.  10.5. Šalys užtikrina, kad:  10.5.1. Bus išsaugotas visos iš kitos Šalies gautos informacijos, kuri, atsižvelgiant į Lietuvos Respublikos įstatymus, yra įslaptinta ar sudaro valstybės, tarnybos, komercinę paslaptį, Konfidencialią informaciją, arba jai taikoma duomenų apsauga, slaptumas ir įsipareigoja naudoti tokią informaciją tik Sutarties vykdymo tikslais;  10.5.2. Imsis visų būtinų atsargumo priemonių siekdamos užtikrinti, kad Konfidenciali informacija nebūtų atskleista ar naudojama ne Sutarties vykdymo tikslais;  10.5.3. Konfidencialios informacijos atskleidimas galimas tik esant rašytiniam kitos Šalies sutikimui;  10.5.4. Konfidenciali informacija gali būti perduodama be išankstinio kitos Šalies raštiško sutikimo, kai to reikalaujama Lietuvos Respublikos įstatymų nustatyta tvarka (pvz.: kai to reikalauja teisėsaugos, kontrolės ir kitos institucijos);  10.5.5. Bet kokie Šalies gauti dokumentai lieka juos pateikusios Šalies nuosavybe, jeigu Šalys raštu nesusitaria kitaip. Medžiaga saugoma Lietuvos Respublikos įstatymais ar kiti teisės aktais nustatytą laikotarpį.  10.6. Sutarties nuostatos, numatančios Šalių įsipareigojimus, susijusius su Konfidencialios informacijos saugojimu, galioja ir Šalims nutraukus Sutartį ar pasibaigus Sutarties galiojimui, taip pat galioja bet kuri kita nuostata, kai tiesiogiai arba netiesiogiai nurodoma, kad jos galiojimas nesibaigia nutraukus Sutartį. | |
| 11. Sutarties galiojimas  11.1. Sutartis įsigalioja nuo Sutarties pasirašymo dienos ir galioja 4 mėnesius.  11.2. Sutarties (joje numatytų terminų) pratęsimo galimybės: Sutartinių įsipareigojimų įvykdymo terminas iškilus nenumatytoms aplinkybėms, kurių nebuvo galima numatyti pirkimo ir/ar Sutarties vykdymo metu (Paslaugų teikėjui dėl pateisinamų priežasčių nespėjant laiku suteikti numatytų Paslaugų, perkančiajai organizacijai dėl pateisinamų priežasčių vėluojant priimti suteiktas Paslaugas ir pan.), Šalims raštu išreiškus tam sutikimą gali būti pratęstas, bet ne ilgiau kaip iki 1 (vieno) mėnesio.  11.3. Jei bet kuri šios Sutarties nuostata tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui.  11.4. Nutraukus Sutartį ar jai pasibaigus, lieka galioti šios Sutarties nuostatos, susijusios su atsakomybe bei atsiskaitymais tarp Šalių pagal šią Sutartį, taip pat visos kitos šios Sutarties nuostatos, kurios, kaip aiškiai nurodyta, išlieka galioti po Sutarties nutraukimo arba turi išlikti galioti, kad būtų visiškai įvykdyta ši Sutartis. | |
| 12. Sutarties pakeitimai  12.1. Sutarties sąlygos Sutarties galiojimo laikotarpiu negali būti keičiamos, išskyrus tokias Sutarties sąlygas, kurias pakeitus nebūtų pažeisti LR viešųjų pirkimų įstatymo 3 straipsnyje nustatyti viešųjų pirkimų principai ir tikslai bei tokiems Sutarties sąlygų pakeitimams yra gautas Viešųjų pirkimų tarnybos sutikimas. Sutarties sąlygų keitimu nebus laikomas Sutarties sąlygų koregavimas joje numatytomis aplinkybėmis, jei šios aplinkybės nustatytos aiškiai ir nedviprasmiškai bei buvo pateiktos Pirkimo dokumentuose. Tais atvejais, kai Sutarties sąlygų keitimo būtinybės nebuvo įmanoma numatyti rengiant konkurso sąlygas ir (ar) Sutarties sudarymo metu, Šalys gali keisti tik neesmines Sutarties sąlygas. Sutarties sąlygų pakeitimas turi būti įformintas papildomu susitarimu ir pasirašytas abiejų Šalių. Viešųjų pirkimų tarnybos sutikimo nereikalaujama, kai atlikus supaprastintą pirkimą sudarytos sutarties vertė yra mažesnė kaip 3 000 eurų (be pridėtinės vertės mokesčio) arba kai pirkimo sutartis sudaryta atlikus mažos vertės pirkimą.  12.2. Sudarytos Sutarties Šalis gali būti pakeista tuo išimtiniu atveju, kai ji pertvarkoma, reorganizuojama arba dėl Perkančiosios organizacijos funkcijų perdavimo kitai perkančiajai organizacijai ar Paslaugų teikėjo funkcijų perdavimo „vidinio“ persitvarkymo atveju (kai su Sutartimi susijusios funkcijos perduodamos visiškai kontroliuojamai jo įmonei, toliau liekant solidariai atsakingu už Sutarties vykdymą) Sutarties vykdymas perduodamas kitam ūkio subjektui (-ams). Dėl Sutarties šalies pertvarkymo, reorganizavimo ar funkcijų perdavimo neturi pablogėti Sutartį vykdysiančio ūkio subjekto (-ų) galimybės tinkamai įvykdyti Sutartį palyginti su tuo ūkio subjektu, su kuriuo buvo sudaryta Sutartis. Kai šiame punkte numatytais atvejais keičiama Sutarties šalis (Paslaugų teikėjas), jis turi turėti ne mažesnę kvalifikaciją nei tas, su kuriuo buvo sudaryta Sutartis pagal kriterijus, kurie buvo nustatyti pirkimo dokumentuose. Šie pakeitimai galimi be Viešųjų pirkimų tarnybos sutikimo. | |
| **13. Sutarties pažeidimas**  13.1. Jei kuri nors Sutarties Šalis nevykdo arba netinkamai vykdo kokius nors savo įsipareigojimus pagal Sutartį, ji pažeidžia Sutartį.  13.2. Vienai Sutarties Šaliai pažeidus Sutartį, nukentėjusioji Šalis turi teisę:  13.2.1. reikalauti kitos Šalies vykdyti sutartinius įsipareigojimus;  13.2.2. reikalauti atlyginti nuostolius;  13.2.3. reikalauti sumokėti Sutarties 7.2 ir 7.3 punktuose nustatytus delspinigius;  13.2.4. reikalauti sumokėti Sutarties 5.1 punkte nustatytą baudą;  13.2.5. reikalauti sumažinti kainą nustačius 3.4.4 punkte numatytas aplinkybes;  13.2.6. nutraukti Sutartį;  13.2.7. taikyti kitus Lietuvos Respublikos teisės aktų nustatytus teisių gynimo būdus.  13.3. Paslaugų teikėjas negali perleisti visų ar dalies savo įsipareigojimų pagal šią Sutartį be išankstinio raštiško Perkančiosios organizacijos sutikimo.  13.4. Paslaugų teikėjas turi nedelsiant pranešti Perkančiajai organizacijai apie bet kokius esminius Paslaugų teikėjo asmens pasikeitimus, patvirtinant, kad prielaidos, būtinos Sutarčiai vykdyti, nenustojo galioti. | |
| 14. Sutarties vykdymo sustabdymas  14.1. Esant svarbioms aplinkybėms, Perkančioji organizacija turi teisę sustabdyti Paslaugų ar kurios nors jų dalies teikimą.  14.2. Jei Paslaugų teikimas stabdomas daugiau nei 60 (šešiasdešimt) dienų, ir stabdoma ne dėl Paslaugų teikėjo kaltės, Paslaugų teikėjas gali rašytiniu pranešimu Perkančiajai organizacijai pareikalauti atnaujinti Paslaugų teikimą per 30 (trisdešimt) dienų arba nutraukti Sutartį.  14.3. Kai dėl esminių klaidų ar pažeidimų Sutartis tampa negaliojančia, Perkančioji organizacija stabdo Sutarties vykdymą. Jei minėtos klaidos ar pažeidimai vyksta dėl Paslaugų teikėjo kaltės, Perkančioji organizacija, atsižvelgdama į klaidos ar pažeidimo mastą, gali nevykdyti savo įsipareigojimo mokėti Paslaugų teikėjui arba gali pareikalauti grąžinti jau sumokėtas sumas ir pasinaudoti Sutarties įvykdymo užtikrinimu.  14.4. Sutarties vykdymas stabdomas, kad būtų galima patikrinti, ar iš tikrųjų buvo padarytos esminės klaidos ar pažeidimai. Jei įtarimai nepasitvirtina, Sutartis vėl pradedama vykdyti. Esminė klaida ar pažeidimas – tai bet koks Sutarties, galiojančio teisės akto pažeidimas ar teismo sprendimo nevykdymas, atsiradęs dėl veikimo ar neveikimo. | |
| 15. Sutarties nutraukimas  15.1. Sutartis gali būti nutraukiama raštišku Šalių susitarimu.  15.2. Perkančioji organizacija, įspėjusi Paslaugų teikėją prieš 10 (dešimt) dienų, gali nutraukti Sutartį šiais atvejais:  15.2.1. kai Paslaugų teikėjas nevykdo savo įsipareigojimų pagal Sutartį;  15.2.2. kai Paslaugų teikėjas suteikia netinkamos kokybės paslaugas ir per pagrįstai nustatytą laikotarpį neįvykdo Perkančiosios organizacijos nurodymo ištaisyti netinkamai įvykdytus arba neįvykdytus sutartinius įsipareigojimus;  15.2.3. kai Paslaugų teikėjas perleidžia Sutartį be Perkančiosios organizacijos žinios;  15.2.4. kai Paslaugų teikėjas bankrutuoja arba yra likviduojamas, kai sustabdo ūkinę veiklą, arba kai įstatymuose ir kituose teisės aktuose numatyta tvarka susidaro analogiška situacija.  15.3. Perkančioji organizacija turi teisę vienašališkai nutraukti Sutartį nenurodydama priežasties, raštu įspėjusi Paslaugų teikėją prieš 20 (dvidešimt) dienų.  15.4. Paslaugų teikėjas, prieš 14 (keturiolika) dienų įspėjęs Perkančiąją organizaciją gali nutraukti sutartį, jei:  15.4.1. Perkančioji organizacija nevykdo savo įsipareigojimų pagal Sutartį ir kreipęsis į Perkančiąją organizaciją Paslaugų teikėjas negauna atsakymo per protingą terminą;  15.4.2. Perkančioji organizacija stabdo Paslaugų ar jų dalies teikimą daugiau kaip 60 (šešiasdešimt) dienų dėl Sutartyje nenurodytų ir ne dėl Paslaugų teikėjo kaltės atsiradusių priežasčių. Tokio nutraukimo atveju Perkančioji organizacija atlygina Paslaugų teikėjui jo patirtus nuostolius ar žalą. Šios žalos ar nuostolių atlyginimo dydis negali viršyti bendros Sutarties kainos.  15.5. Perkančioji organizacija po Sutarties nutraukimo turi kiek galima greičiau patvirtinti atliktų Paslaugų vertę. Taip pat parengiama ataskaita apie Sutarties nutraukimo dieną esančią Paslaugų teikėjo skolą Perkančiajai organizacijai ir Perkančiosios organizacijos skolą Paslaugų teikėjui.  15.6. Jei Sutartis nutraukiama Perkančiosios organizacijos iniciatyva dėl Paslaugų teikėjo kaltės, Perkančiosios organizacijos patirti nuostoliai ar išlaidos išieškomi išskaičiuojant juos iš Paslaugų teikėjui mokėtinų sumų.  15.7. Sutartį nutraukus dėl Paslaugų teikėjo kaltės, be jam priklausančio atlyginimo už atliktą darbą, atskaičius Perkančios organizacijos patirtus nuostolius, Paslaugų teikėjas neturi teisės į kokių nors patirtų nuostolių ar žalos kompensaciją.  15.8 Sutartį nutraukus dėl Perkančiosios organizacijos kaltės Paslaugų teikėjas turi teisę į jam priklausantį atlyginimą už faktiškai atliktus darbus bei nuostolių atlyginimą dėl Sutarties nutraukimo. | |
| **16. Susirašinėjimas**  16.1. Sutarties Šalys susirašinėja lietuvių kalba. Visi pranešimai, sutikimai ir kitas susižinojimas, kuriuos Šalis gali pateikti pagal šią Sutartį, bus laikomi galiojančiais ir įteiktais tinkamai, jeigu yra asmeniškai pateikti kitai Šaliai ir gautas patvirtinimas apie gavimą arba išsiųsti registruotu paštu, faksu, elektroniniu paštu (patvirtinant gavimą) toliau nurodytais adresais ar fakso numeriais, kitais adresais ar fakso numeriais, kuriuos nurodė viena Šalis, pateikdama pranešimą.  16.2. Asmenys, atsakingi už Sutarties vykdymą:   |  |  |  | | --- | --- | --- | |  | Perkančioji organizacija | Paslaugų teikėjas | | Vardas, pavardė |  |  | | Adresas |  |  | | Telefonas |  |  | | Faksas |  |  | | El. paštas |  |  |   16.3. Šio skirsnio 16.2 punkte nurodyti kontaktiniai asmenys yra laikomi įgaliotais asmenimis priimti Sutarties vykdymo rezultatus, pasirašyti priėmimo-perdavimo aktus ir įvertinti suteiktų paslaugų kokybę. | |
| 17. Ginčų nagrinėjimo tvarka  17.1. Šiai Sutarčiai ir visoms iš šios Sutarties atsirandančioms teisėms ir pareigoms taikomi Lietuvos Respublikos įstatymai bei kiti norminiai teisės aktai. Sutartis sudaryta ir turi būti aiškinama pagal Lietuvos Respublikos teisę.  17.2. Bet kokie nesutarimai ar ginčai, kylantys tarp Šalių dėl šios Sutarties, sprendžiami abipusiu susitarimu. Nepavykus ginčo išspręsti derybomis per 30 dienų nuo derybų pradžios, bet kokie ginčai, nesutarimai ar reikalavimai, kylantys iš šios Sutarties ar susiję su ja, jos pažeidimu, nutraukimu ar galiojimu, sprendžiami kompetentingame Lietuvos Respublikos teisme. Derybų pradžia laikoma diena, kurią viena iš Sutarties Šalių pateikė prašymą raštu kitai Šaliai su siūlymu pradėti derybas. | |
| **18. APSKAITA**  18.1. Paslaugų teikėjas išsamiai ir tiksliai tvarko sąskaitas, įrašus ir kvitus, susijusius su visomis Perkančiosios organizacijos kompensuojamomis išlaidomis ir kitais Perkančiosios organizacijos vykdomais mokėjimais, susijusiais su Paslaugomis.  18.2. Perkančiosios organizacijos prašymu Paslaugų teikėjas pateikia Perkančiajai organizacijai ar nepriklausomam auditoriui bet kokiu protingu laiku patikrinti visas sąskaitas, įrašus ir kvitus. Paslaugų teikėjas pateikia visus paaiškinimus, susijusius su išlaidomis, kurias Perkančioji organizacija prašo paaiškinti.  18.3. Paslaugų teikėjas užtikrina, kad minėtos sąskaitos, įrašai ir kvitai būtų saugomi dvejus metus po Sutarties nutraukimo ar pasibaigimo ar kitą Šalių nustatytą laikotarpį. | |
| 19. Baigiamosios nuostatos  19.1. Nė viena Šalis neturi teisės perleisti visų arba dalies teisių ir pareigų pagal šią Sutartį jokiai trečiajai šaliai be išankstinio raštiško kitos Šalies sutikimo.  19.2. Bet kokios nuostatos negaliojimas ar prieštaravimas Lietuvos Respublikos įstatymams ar kitiems norminiams teisės aktams šioje Sutartyje neatleidžia Šalių nuo prisiimtų įsipareigojimų vykdymo. Šiuo atveju tokia nuostata turi būti pakeista atitinkančia teisės aktų reikalavimus kiek įmanoma artimesne Sutarties tikslui bei kitoms jos nuostatoms.  19.3. Jei pasikeičia Šalies adresas ir / ar kiti duomenys, tokia Šalis turi informuoti kitą Šalį pranešdama ne vėliau, kaip prieš 3 darbo dienas. Jei Šaliai nepavyksta laikytis šių reikalavimų, ji neturi teisės į pretenziją ar atsiliepimą, jei kitos Šalies veiksmai, atlikti remiantis paskutiniais žinomais jai duomenimis, prieštarauja Sutarties sąlygoms arba ji negavo jokio pranešimo, išsiųsto pagal tuos duomenis.  19.4. Visus kitus klausimus, kurie neaptarti Sutartyje, reguliuoja Lietuvos Respublikos teisės aktai.  19.5. Sutartis yra Sutarties Šalių perskaityta, jų suprasta ir jos autentiškumas patvirtintas ant kiekvieno Sutarties lapo kiekvienos Šalies tinkamus įgaliojimus turinčių asmenų parašais arba Sutartis susiuvama ir pasirašoma paskutinio lapo antroje pusėje.  19.6. Ši Sutartis sudaryta lietuvių kalba, 2 (dviem) egzemplioriais, turinčiais vienodą teisinę galią – po vieną kiekvienai Šaliai.  19.7. Sutarties priedai, kurie yra sudėtinės ir neatskiriamos šios Sutarties dalys:  19.7.1. 1 priedas „Paslaugų techninė specifikacija“. | |

|  |  |
| --- | --- |
| **20. ŠALIŲ ADRESAI IR KITI REKVIZITAI** | |
| Perkančioji organizacija | Paslaugų teikėjas |
| **Valstybinis turizmo departamentas**  **prie Ūkio ministerijos**  Gedimino pr. 38, LT-01104 Vilnius  Juridinio asmens kodas 188708758  AB SEB bankas*,* kodas 70440  Banko SWIFT kodas CBVI LT 2X  A.s. LT20 7044 0600 0090 8046  Tel. +370 70664976  Faks. +370 70664988  El.p. [vtd@tourism.lt](mailto:vtd@tourism.lt)  www.tourism.lt | *(nurodyti Paslaugų teikėjo pavadinimą,*  *adresą,*  *juridinio asmens kodą,*  *banko pavadinimą, kodą,*  *sąskaitos numerį,*  *PVM mokėtojo kodą,*  *tel. numerį,*  *fakso numerį,*  *el. paštą)* |
| *(pareigos)*  *(vardas, pavardė)*\_\_\_\_\_\_\_\_\_\_\_\_\_\_\_\_\_\_\_  *(parašas)* | *(pareigos)*  *(vardas, pavardė)*\_\_\_\_\_\_\_\_\_\_\_\_\_\_\_\_\_\_\_  *(parašas)* |
| A.V. | A.V. |